Teks Ucapan Sempena Hari Guru 2023

Teks Ucapan Sempena Hari Guru 2023
ini disampaikan oleh Menteri Pendidikan dan Ketua Pengarah Pendidikan untuk semua guru di Malaysia.

Tarikh 16 Mei setiap tahun telah dipilih sebagai Hari Guru di Malaysia sebagai penghargaan kepada guru / cikgu yang bertungkus lumus mendidik anak bangsa ke arah kejayaan.

Peredaran zaman dan kemajuan teknologi tidak pernah mengubah tugas dan jasa guru dalam mendidik dan membekalkan ilmu kepada seluruh pelajar.

Tugas guru pada masa kini pula semakin mencabar yang mana memerlukan kreativiti dan inovasi bagi memastikan pengajaran dan pembelajaran lebih berkesan kepada pelajar selaras dengan Pelan Pembangunan Pendidikan Malaysia (PPPM) 2013-2025.

Isi Kandungan

Teks Ucapan Sempena Hari Guru 2023

Sempena Sambutan Hari Guru Peringkat Kebangsaan kali ke-52 Tahun 2023 iaitu pada 16 Mei 2023, dengan bertemakan “Guru Insani Pemangkin Generasi Madani”,
Menteri Pendidikan
 dan
Ketua Pengarah Pendidikan Malaysia
 telah menulis Teks Ucapan Sempena Hari Guru 2023 untuk semua guru di Malaysia bagi membalas jasa semua guru-guru yang tidak pernah kenal erti penat lelah dan banyak berkorban tenaga dalam mendidik generasi hari ke hari.

Teks Ucapan Sempena Hari Guru 2023 daripada kedua-duanya adalah seperti berikut. Pertama sekali adalah Teks Ucapan Sempena Hari Guru 2023 daripada Menteri Pendidikan dan kemudian diikuti dengan Teks Ucapan Sempena Hari Guru 2023 daripada Ketua Pengarah Pendidikan Malaysia.

Teks Ucapan Sempena Hari Guru 2023 Daripada Menteri Pendidikan

-Teks Ucapan Sempena Hari Guru 2023-

Bismillahirrahmanirrahim

Assalamualaikum warahmatullahi wabarakatuh

Salam Malaysia Madani

Dengan hati yang tulus ikhlas, mewakili seluruh kepimpinan di Kementerian Pendidikan, izinkan saya merakamkan ucapan Selamat Hari Guru kepada warga guru kita di seluruh negara.

Walau di manapun para guru berada, di hujung daerah yang ratusan batu jauhnya dari bandar, di tengah pulau yang sunyi sepi, di tanah tinggi yang kedinginan, mahupun di tengah-tengah kesibukan kota kosmopolitan, hari ini, ucapan Selamat Hari Guru bergema merentas segala sempadan dan seharusnya ucapan keramat ini menjengah masuk ke lubuk hati bukan sahaja setiap warga pendidik, malah seluruh anggota masyarakat.

Sejarah telah membuktikan bahawa kegemilangan sesebuah negara bergantung kepada kecemerlangan rakyatnya. Insan yang

berperanan besar mewujudkan kegemilangan tersebut, tidak lain tidak bukan ialah guru. Dalam erti kata lain, tidak akan adanya doktor, jurutera, saintis, profesor, menteri, ahli korporat dan sebagainya tanpa adanya didikan awal bermula dari seorang bergelar guru yang mengajarkan tulis dan baca.

Hari ini, pelbagai trend global, menuntut kita untuk memikir dan melihat semula bidang pendidikan kita. Kehadiran saya dalam

Kementerian Pendidikan adalah diiringi dengan tuntutan semasa dan harapan pelbagai pihak agar agenda pembaharuan dalam

pendidikan negara digerakkan dengan segera.

Warga pendidik yang dikasihi,

Tema “Guru Insani Pemangkin Generasi Madani” dipilih sebagai tema sambutan Hari Guru Peringkat Kebangsaan pada tahun ini.

Tema ini menuntut agar guru sebagai pendidik, bertanggungjawab sepenuhnya bukan sahaja memberi tunjuk ajar kepada anak murid tetapi juga bagi memelihara martabat, kedudukan dan kemuliaan profesion yang dipandang tinggi oleh masyarakat.

Maka, adalah menjadi satu tuntutan untuk kita turut memberi fokus kepada usaha membina insan guru yang berkualiti tinggi. Usaha ini turut meliputi penyediaan generasi pelapis guru yang berwibawa dan pembangunan profesionalisme secara berterusan bagi para guru yang sudah sedia berada dalam sistem pendidikan negara.

Adalah menjadi aspirasi dan hasrat Kementerian Pendidikan untuk membentuk guru insani yang mempunyai personaliti seimbang, prihatin serta mempunyai nilai-nilai murni yang mampu menjadi pemangkin dalam membentuk masyarakat MADANI.

Guru insani adalah guru yang berupaya menunjukkan kemurnian akhlak dan budi pekertinya untuk menjadi ikutan dan panduan buat anak-anak murid. Nilai sopan santun, lembut tutur kata, berdisiplin, bermentaliti kelas pertama dan memiliki ‘towering personality’, perlu sentiasa dipamerkan dengan baik oleh guru kerana banyak mata yang sentiasa memerhati dan melihat keperibadian mereka.

Sesungguhnya guru perlu jujur dan amanah, mempunyai jati diri dan sentiasa meneroka potensi diri. Guru juga perlu memiliki semangat yang tinggi dan komitmen yang padu untuk mendidik, bukan hanya kerana ia adalah satu tuntutan kerja, tetapi lebih kepada pelaksanaan tugas dan tanggungjawab yang sebati dengan naluri dan jiwa untuk mendidik anak bangsa menjadi modal insan yang terbaik.

Oleh itu, guru sebagai pemangkin, berperanan untuk memastikan pembentukan jati diri murid yang kukuh dan berkeyakinan tinggi berlandaskan prinsip Rukun Negara serta nilai-nilai murni dalam kehidupan. Seorang guru insani dilihat bukan sahaja mampu memikul tanggungjawab untuk menyampaikan ilmu kepada anak muridnya, bahkan lebih penting mampu menjadi pendidik yang dapat mencorakkan peribadi murid ke arah keseimbangan duniawi dan ukhrawi untuk membina negara MADANI.

Peranan guru sebagai pendidik yang paling penting, ialah sebagai penggerak utama dalam pembinaan murid beradab, menyanjung

tinggi nilai kemanusiaan untuk membentuk kemuliaan insan (karamah insaniah) dan menghargai nilai kemakmuran. Guru

bertanggungjawab sebagai pemacu dalam pembinaan generasi berperibadi mulia, mapan dan berdaya cipta bagi melahirkan

masyarakat yang terkedepan dari segi pemikiran dan kerohanian tanpa mengabaikan pencapaian kebendaan.

Warga pendidik yang dikasihi,

Dalam kita menelusuri denai dan liku dunia pendidikan, kita akui bahawa kita tidak terlepas daripada berhadapan dengan krisis moral, yang bukan sahaja dihadapi oleh negara kita, malahan negara lain di dunia dan telah menjadi isu global.

Justeru, dekadensi moral dan sahsiah generasi muda ketika ini, yang dipanggil sebagai generasi Z perlu ditangani dengan bijak. Kita, sebagai masyarakat amnya, dan para guru khususnya, berhadapan dengan generasi Z yang tidak pernah mengenal kehidupan tanpa teknologi sehingga terkadang disebut sebagai i-gen. Generasi Z ini, dinilai sebagai generasi yang penuh dengan keinginan besar untuk mencapai sesuatu tujuan, harapan, atau cita-cita. Generasi ini juga generasi yang jauh ke hadapan dan sangat mahir tentang dunia digital, percaya diri yang tinggi dan memiliki rasa ingin tahu yang sangat tinggi.

Jika isu ini tidak ditangani segera dengan penuh hati-hati, maka tidak mustahil, kita akan menuju kepada lahirnya sebuah bangsa yang dinamakan sebagai generasi yang hilang (the lost generation). Sesungguhnya, guru tiada pilihan, melainkan perlu kembali menghayati Falsafah Pendidikan Guru sebagai asas membina pendidikan negara dengan didasari oleh Falsafah Pendidikan

Kebangsaan dalam hasrat melahirkan anak baik lagi cerdik.

Anak murid hari ini, merupakan generasi yang amat memerlukan perhatian, cinta dan kasih sayang daripada guru yang mendidik

mereka. Oleh itu, guru mesti mempunyai sifat kasih kepada anak muridnya. Dengan sifat kasih ini, guru lebih mudah mendekati anak muridnya dan secara tidak langsung, anak murid dapat meluahkan apa jua masalah yang membelenggu mereka. Sifat ini akan dapat menerbitkan rasa percaya dan perlu kepada bimbingan dan tunjuk ajar guru. Suasana mesra dan rasa selamat yang wujud antara anak murid dan guru akan memudahkan lagi proses pentarbiyahan dan pembentukan peribadi mulia.

Justeru, hasrat yang tersirat dalam Falsafah Pendidikan Guru dan Falsafah Pendidikan Kebangsaan perlu benar-benar difahami dan dihayati oleh setiap guru dan perlu dirangkul bersama-sama dalam konteks karamah insaniah, iaitu konsep manusiawi yang

mengkehendakkan setiap anak murid yang dilahirkan itu bukan sahaja cerdik intelektualnya malahan mempunyai perasaan empati dan kasih sayang antara satu sama lain. Maka baharulah dapat direalisasikan murid ceria, guru bahagia, sekolah bitara dan negara sejahtera.

Warga pendidik yang dikasihi,

Guru merupakan tulang belakang dalam memastikan anak-anak mendapat pendidikan yang sewajarnya, bermula dari peringkat prasekolah sehingga lepasan menengah. Peranan dan sumbangan para guru amat penting dan bermakna dalam memastikan generasi baharu yang lahir dapat memenuhi segala ruang dan peluang yang ada sekali gus mendepani apa jua cabaran yang datang.

Oleh sebab itu, perhatian guru dalam dunia pendidikan adalah yang terutama. Membangkitkan roh dan jiwa seorang guru adalah sumber dan kunci utama dalam proses keberhasilan pendidikan. Guru memikul amanah yang begitu mulia dan penuh tanggung jawab. Di tangan seorang guru akan lahirlah generasi yang berupaya menebarkan cahaya kebaikan di tengah masyarakat. Justeru,

jadikan proses pengajaran sebagai tugas yang mulia dalam menanamkan nilai-nilai iman, adab dan akhlak kepada setiap anak

murid. Teruslah bersabar dalam mendidik generasi ini. Bangkitkan roh, jiwa dan semangat dalam mendidik generasi ini.

Saya juga menyeru kepada semua pihak berkepentingan agar terus memberi sokongan dan bantuan kepada pihak guru dan sekolah sama ada daripada segi pandangan, kemahiran mahupun kewangan untuk melonjakkan prestasi pendidikan anak-anak kita ke arah yang jauh lebih baik.

SELAMAT HARI GURU

Wabillahi al-taufik wal hidayah wassalamualaikumwarahmatullahi wabarakatuh.

-Teks Ucapan Sempena Hari Guru 2023-

Teks Ucapan Sempena Hari Guru 2023 Daripada Ketua Pengarah Pendidikan

-Teks Ucapan Sempena Hari Guru 2023-

Bismillahirrahmanirrahim.

Assalamualaikum warahmatullahi wabarakatuh

Salam sejahtera dan salam Malaysia Madani.

Apa khabar semua?

Syukur alhamdulillah kerana dengan limpah kurnia dan rahmat-Nya, kita dapat meraikan sambutan Hari Guru tahun 2023 pada hari ini. Pastinya sejak dahulu lagi, kita sentiasa ternanti-nanti tanggal 16 Mei, untuk meraikan dan memberikan penghormatan serta penghargaan yang tidak terhingga terhadap jasa dan pengorbanan guru.

Terima kasih kepada semua warga guru yang sentiasa komited menyumbang khidmat bakti demi memastikan pendidikan anak bangsa terus berlangsung dengan mapan dan jaya walaupun diuji dengan pelbagai cabaran.

Warga guru dan murid yang dikasihi sekalian,

Sejak pembukaan sesi persekolahan 2023/2024 pada 20 Mac 2023, saya pasti bahawa guru sudah mengenali potensi awal anak murid untuk membina karakter Anak Baik lagi Cerdik (ABC). Melalui Surat Pekeliling Ikhtisas berkenaan Pengurusan Minggu Pertama Persekolahan Mulai Sesi Akademik Tahun 2023/2024 KPM kepada sekolah, menyatakan bahawa tiada kelas akademik pada minggu pertama. Minggu pertama persekolahan seharusnya dimanfaatkan dengan pelaksanaan program atau aktiviti menyeronokkan yang dapat menyokong murid dan guru, agar bersedia sepenuhnya dari aspek sosioemosi dan mental untuk

melaksanakan proses pendidikan formal. Oleh itu, guru dapat memanfaatkan minggu pertama sebagai sesi suai kenal dan berinteraksi dengan murid bagi mengelakkan tekanan kepada murid, terutamanya anak murid yang baharu menjejakkan kaki ke alam persekolahan. Langkah ini merupakan usaha untuk mewujudkan murid ceria, guru bahagia, sekolah bitara dan negara sejahtera.

Pada tahun ini, tema hari guru ialah ‘Guru Insani Pemangkin Generasi Madani’. Tema ini membawa pengertian yang cukup

mendalam dan bermakna kerana guru merupakan nadi dalam sistem pendidikan negara. Peranan guru, bukan sahaja untuk menyampaikan ilmu kepada murid, malah memastikan murid mempunyai sahsiah serta daya saing yang tinggi melalui penjiwaan amalan baik yang diterapkan melalui pengajaran dan pembelajaran (PdP) merentas kurikulum di sekolah.

Tema ini, diilhamkan daripada amanat YAB Perdana Menteri untuk meningkatkan martabat guru sebagai agen penting dalam memperteguh peradaban bangsa melalui pendidikan. Guru menjadi pemangkin dan pemacu kepada keberhasilan pendidikan negara. Pemilihan tema tersebut amat bersesuaian dengan tugas dan peranan guru untuk memastikan pembentukan jati diri murid yang kukuh dan berkeyakinan tinggi. Pembentukan sikap ini, harus berlandaskan prinsip Rukun Negara serta nilai-nilai yang dihasratkan dalam Falsafah Pendidikan Kebangsaan agar berjaya mencapai karamah insaniah.

Warga guru dan murid yang dikasihi sekalian,

Pendidikan memerlukan perjuangan yang mapan. Usaha gigih dan keprihatinan para guru menentukan kejayaan anak murid. Bak kata pepatah, apa yang ditanam, itulah yang dituai. Andai jagung yang disemai, mana mungkin padi yang dituai. Justeru, guru, sebagai insan yang berilmu dan berkeperibadian tinggi, laksanakanlah tanggungjawab mendidik anak murid dari hati yang ikhlas untuk melahirkan anak yang baik lagi cerdik. Tautlah hati anak murid, bagi mewujudkan kepercayaan dan sentiasa memberi inspirasi kepada mereka, untuk menjadi seorang insan yang mulia. Cinta dalam pendidikan ialah cinta untuk mengisi hati dan minda dengan ilmu. Murid yang dididik dengan kecintaan ini, akan sentiasa ternanti-nanti masa dan peluang untuk ke sekolah bertemu dengan gurunya. Namun, rasa cinta ini hanya akan wujud dengan usaha yang ikhlas dari hati seorang guru untuk mendekati dan mendidik anak muridnya.

Profesion perguruan bukan mengajar ilmu akademik semata-mata, malah melangkaui dimensi lain bagi melahirkan dan memperkembang potensi individu yang seimbang dalam aspek jasmani, emosi, rohani, dan intelek seperti yang terkandung dalam Falsafah Pendidikan Kebangsaan (FPK). Guru memegang amanah besar bagi melahirkan generasi masa hadapan yang mempunyai kecemerlangan ilmu, keluhuran adab sopan, kemantapan integriti, dan sahsiah diri yang unggul. Oleh yang demikian, karisma seorang guru amat dituntut sebagaimana dihasratkan dalam Falsafah Pendidikan Guru.

Warga guru dan murid yang dikasihi sekalian,

Guru berjiwa pendidik ialah guru insani yang mempunyai fahaman yang jelas tentang matlamat sebenar pendidikan sebagaimana

terkandung dalam Falsafah Pendidikan Guru, yang pada asasnya untuk memanusiakan manusia. Oleh itu, didiklah anak murid dengan seikhlasnya dari hati yang luhur. Guru yang berjiwa pendidik seharusnya kompeten dalam aspek pedagogi, sosial, profesional dan peribadi. Guru yang kompeten dalam semua aspek tersebut akan mendidik dengan pelbagai strategi pengajaran dan pembelajaran (PdP), memberi tunjuk ajar dengan sentuhan kasih sayang, bertindak dengan penuh tanggungjawab dan menjadi suri teladan sekali gus menjadikan anak muridnya insan yang unggul.

Oleh itu, guru yang menghayati tugasnya sebagai pendidik, memiliki kualiti peribadi dan sosial yang baik agar dapat menjalankan tugas sebagai pendidik dengan lebih sempurna. Dengan perkataan lain, kunci kepada usaha untuk melahirkan insan berkualiti bergantung kepada kualiti insan guru itu sendiri.

Warga guru dan murid-murid yang dikasihi sekalian,

Sesungguhnya, KPM menitikberatkan pembangunan adab, akhlak dan integriti bagi melahirkan anak yang baik lagi cerdik (ABC). Seorang guru berjiwa pendidik, memiliki kemampuan untuk mendidik hati anak muridnya dengan memberi makna yang lebih mendalam terhadap ilmu intelektual yang dipelajari. Sentuhan akal dan hati ini akan menghidupkan emosi yang lebih stabil dan positif dan seterusnya membentuk akhlak yang baik. Maka, seorang guru yang benar-benar berjaya ialah seorang guru yang mampu melahirkan anak murid yang baik lagi cerdik.

Tidak dapat dinafikan bahawa usaha melahirkan anak baik lagi cerdik bukanlah sesuatu yang mudah, namun bukanlah pula sesuatu yang mustahil dilakukan. Sifat kesediaan dan keterbukaan menjadi ciri utama yang perlu ada dalam diri seorang guru. Dua ciri ini penting untuk guru berubah kepada apa-apa sahaja situasi dan amat diperlukan untuk berhadapan dengan cabaran semasa. Guru yang sentiasa bersedia, berupaya menimba ilmu pengetahuan dan memantapkan kemahiran yang ada, seiring dengan perkembangan dunia digital yang sentiasa berkembang dan berubah dengan penggunaan pelbagai aplikasi. Guru perlu bersifat terbuka dan bersedia untuk menerima, mempelajari, mencuba dan menggunakan apa jua cara melaksanakan PdP, walaupun

menghadapi pelbagai cabaran. Jika guru sering mengingatkan anak muridnya akan peri pentingnya untuk terus menimba ilmu, guru juga perlu terus belajar dan mempelajari sesuatu yang baharu, khususnya, yang dapat menjadikan mereka sentiasa berkompetensi tinggi. Guru yang berkompetensi tinggi dengan nilai sahsiah yang unggul, sudah pasti dapat melahirkan anak murid yang baik lagi cerdik.

Warga guru dan murid-murid yang dikasihi sekalian,

Murid kita pada hari ini, adalah mereka yang berada dalam era baharu, iaitu, era Anthropocene, manusia menjadi salah satu penggerak besar kepada perubahan lingkungannya. Era baharu ini merupakan dunia yang terhasil daripada kemajuan yang dicapai oleh sains dan teknologi ciptaan manusia. Dunia ini, dipenuhi dengan kepesatan perubahan alat teknologi yang semakin pantas dan meluas kebolehcapaiannya. Anak murid kita pada hari ini, dibanjiri lambakan maklumat dan persaingan untuk menghasilkan teknologi lebih maju, yang sudah pasti membawa bersama-samanya, kesan yang tidak selalunya mendatangkan manfaat pada semua. Justeru, perubahan selaju pergerakan cahaya ini, memerlukan kesiapsagaan guru untuk membentuk anak murid yang

tinggi jati dirinya namun pada masa yang sama mampu berdaya saing intelektualnya.

Namun begitu, paling penting, guru perlu berupaya meraikan setiap kemajuan yang berjaya dicapai oleh murid walau sedikit manapun. Setiap peningkatan adalah satu kejayaan. Justeru, dengan keazaman untuk membina murid yang beradab, berakhlak dan berintegriti, maka warga guru seharusnya menjiwai Falsafah Pendidikan Guru yang dirangkulkan bersama-sama dengan Falsafah Pendidikan Kebangsaan.

Para guru yang saya hormati dan anak murid yang disayangi sekalian,

Marilah kita bersama-sama bergerak sederap dan senada, sebagai pemangkin yang membentuk generasi Madani berdasarkan acuan kita sendiri. Akhir kata, saya mendoakan kesejahteraan buat seluruh warga sekolah untuk terus berusaha dalam mencapai kecemerlangan.

Terima kasih Cikgu!

Sekian.

Wabillahi taufik wal hidayah wassalamu’alaikum warahmatullahi wabarakatuh.

-Teks Ucapan Sempena Hari Guru 2023-

Semoga perkongsian tentang
Teks Ucapan Sempena Hari Guru 2023
ini sedikit sebanyak dapat menghargai jasa guru-guru di Malaysia serta Teks Ucapan Sempena Hari Guru 2023 ini bermanfaat untuk anda semua di luar sana!

Seterusnya, untuk dapatkan info-info terkini yang lain, anda boleh ke portal
TcerDotMy
kerana kami sentiasa menyediakan segala info yang tepat dan sahih untuk anda.


Telefon pintar percuma untuk pelajar sekolah B40

Sebelum ini YTL Foundation dan YES 4G memberikan sehingga 5 sim percuma dilengkapkan dengan
 40GB data percuma
 untuk setiap pelanggan atau ibubapa yang layak. Percuma selama 60 hari!

Tidak cukup dengan 40 GB data tersebut, pihak Kementerian Pendidikan Malaysia juga telah mewujudkan
Siaran TV Pendidikan untuk pelajar sekolah rendah dan menengah.

TERKINI, YAYASAN YTL dengan kerjasama YTL Communications menawarkan pula telefon pintar percuma kepada pelajar sekolah kerajaan dari keluarga B40 yang tidak memiliki telefon pintar atau peranti mudah alih bagi sesi pembelajaran di rumah.

Inisiatif belajar dari rumah itu sebagai tambahan kepada kad SIM YES 4G dilengkapi dengan data 40 GB selain sumber pembelajaran yang turut diberikan kepada pelajar sekolah terbabit.

Setiap telefon pintar terbabit akan dilengkapi dengan kad SIM prabayar YES 4G dan pelan data sebanyak 120 GB bagi tempoh setahun.

Dalam satu kenyataan dikeluarkan hari ini, Yayasan YTL memohon kerjasama guru sekolah terbabit tampil membantu memberikan nama pelajar yang layak bagi memastikan telefon pintar itu dapat diserahkan kepada keluarga memerlukan.

“Guru adalah barisan terbaik bagi mengenal pasti keluarga ini.

“Guru memainkan peranan penting dalam usaha membantu pelajar dalam kelas selain kerap meluangkan masa, tenaga dan ilmu bagi membantu pelajar mereka.

“Selain itu, guru dan ibu bapa juga harus bekerjasama rapat bagi membolehkan pelajar dapat meneruskan sesi pembelajaran dari rumah dengan baik tanpa sebarang gangguan,” katanya.

Menurutnya, sejak dilancarkan dua minggu lalu, pekerja YTL Communications bekerja sepanjang masa bagi menguruskan permohonan mendapatkan kad SIM YES 4G percuma itu.

“Yayasan YTL amat memahami kesukaran dilalui kebanyakan keluarga di Malaysia terutama mereka dari golongan B40 ketika dunia dan negara kita sedang menghadapi ujian berat berikutan penularan wabak Covid-19.

“Ada yang terpaksa bertungkus-lumus demi mencari sesuap nasi, namun dalam apa jua cabaran yang dihadapi, YTL Foundation tetap nekad membantu pendidikan generasi muda terutama kepada mereka yang memerlukan.

“Ketika memproses permohonan berkenaan, YTL Communications tertarik dengan satu permohonan seorang ibu tunggal di sebuah perkampungan nelayan di Labuan, Sabah yang disertai dengan sekeping gambar tiga anak kecil sedang memegang sijil kematian ayah mereka.

“Gambar itu disertakan dalam borang permohonan ibu tunggal ini kerana dia tidak pasti jika anak-anaknya layak menerima kad SIM yang ditawarkan kerana suaminya meninggal dunia.

“Apa yang menyayat hati, dia kehilangan kerja baru-baru ini disebabkan Perintah Kawalan Pergerakan (PKP) dan atas dasar prihatin dan tanggungjawab sosial korporat, Yayasan YTL memberikan sebuah telefon pintar dengan kad SIM percuma seperti yang dipohon,” katanya.

Bekas guru dan isteri kepada Pemegang Amanah Yayasan YTL Tan Sri Aris Othman, Puan Sri Sherina Aris berkata, guru adalah yang terbaik untuk menilai keperluan pelajar di dalam kelas mereka.

“Saya membesar dalam keluarga yang sangat miskin dan guru sayalah yang membantu saya menamatkan pengajian.

“Saya mengalami anemia akibat kekurangan nutrisi dan guru sayalah yang menyedari perkara ini dan menghantar saya berjumpa doktor serta mencari penaja yuran persekolahan saya.

“Guru lain turut sama menyumbang bagi memastikan saya mendapat nutrisi harian yang mencukupi.

“Sebagai bekas guru dan seorang yang pernah mengalami sendiri kebaikan yang dicurahkan guru, saya yakin anda boleh percaya bahawa guru sentiasa mengutamakan kesejahteraan pelajar mereka,” katanya.

Sementara itu, Pengerusi Yayasan YTL Tan Sri Francis Yeoh Sock Ping berkata, ibunya juga adalah seorang guru.

“Kami membesar dengan melihat betapa dedikasinya ibu saya terhadap pelajarnya.

“Ibu akan mengadakan kelas tambahan untuk pelajar lemah mata pelajaran setiap hari selepas waktu persekolahan, namun kelas tambahan tidak akan bermula selagi pelajar tidak diberikan makanan terlebih dulu kerana dia tahu ramai antara mereka tidak mampu untuk mendapatkan bekalan makan tengah hari yang baik.

“Kami menghormati semua guru dan kami percaya mereka dapat membantu kami bagi mengenal pasti pelajar yang paling memerlukan untuk menerima tawaran percuma ini,” katanya.

Guru boleh mencalonkan nama pelajar yang layak menerima telefon pintar di
www.ytlfoundation.org/learn
 manakala pelajar yang berjaya akan dimaklumkan dan perlu mengemukakan pendaftaran mereka bagi membolehkan menerima telefon pintar dilengkapi pelan data 12 bulan YES 4G percuma.

Sumber:
Hmetro


Telur Rebus vs Telur Separuh Masak

Telur sememangnya menjadi pilihan ramai, bukan sahaja kerana ia murah dan mudah di dapati, ia juga mudah di masak.  Lebih-lebih lagi pada waktu sarapan pagi, ramai gemar memilih telur sebagai pilihan utama untuk sarapan pagi.

Di Malaysia, sarapan telur rebus atau telur separuh masak sudah tentu menjadi pilihan.

Tahukah anda terdapat perbezaan manfaat di antara Telur Rebus dan Telur Masak dari segi kesihatan?

Isi Kandungan

Perbezaan 1. NUTRISI :

#Telur Rebus

Sebiji telur rebus yang mempunyai berat sebanyak 50gram mengandungi nutrisi seperti berikut :-

Kalori: 77

Karbohidrat: 0.6 gram

Jumlah lemak: 5.3 gram

Lemak tepu: 1.6 gram

Lemak mono tak tepu: 2.0 gram

Kolesterol: 212 mg

Protein: 6.3 gram

Vitamin A: 6% (jumlah yang disarankan oleh Recommended Dietary Allowance (RDA)

Vitamin B2 (riboflavin): 15% (jumlah yang disarankan oleh RDA)

Vitamin B12 (cobalamin): 9% (jumlah yang disarankan oleh RDA)

Vitamin B5 (pantothenic acid): 7% (jumlah yang disarankan oleh RDA)

Phosphorus: 86 mg atau 9% (jumlah yang disarankan oleh RDA)

Selenium: 15.4 mcg atau 22% (jumlah yang disarankan oleh RDA)

Vitamin D

Zinc

Kalsium

#Telur Separuh Masak

Telur separuh masak juga memiliki khasiat dan protien yang tersendiri iaitu :-

Kolesterol: 186 mg

Karbohidrat: 49 gram

Jumlah lemak: 65 gram

Lemak tepu: 432 gram

Sodium: 122 mg

Potasium: 55 mg

Serat: 0 gram

Gula: 49 gram

Protien: 51 gram

Vitamin B12

Perbezaan 2. KHASIAT :

#Telur Rebus

Meningkatkan Kesihatan Otak

Membantu meningkatkan kesihatan otak kerana telur rebus memiliki sumber
choline
 yang baik iaitu zat yang diperlukan untuk menjaga fungsi otak ia juga dapat membantu menurunkan risiko penyakit otak seperti Alzheimer.

Menurunkan Berat Badan

Dengan mengamalkan makan telur rebus secara rutin dapat membantu menurunkan berat badan dengan berkesan. Ia mengandungi kalori dan protein yang bagus untuk diet.

Melancarkan Saluran Darah

Membantu memelihara kesihatan jantung dengan mencegah saluran pembuluh darah menjadi beku atau tersumbat bagi mengelakkan dari berlakunya serangan strok.

 Kesihatan Mata

Baik untuk kesihatan mata.  Karotenoid yang terdapat dalam telur rebus memainkan peranan penting bagi melindungi mata dari masalah rabun.

Kuku Sihat dan Kuat

Sumber vitamin D, mineral dan anti oksidan yang terdapat dalam telur rebus dapat membantu menjadikan kuku anda lebih sihat dan tidak mudah patah.

Bagus untuk Tulang

Telur rebus kaya dengan vitamin D yang dapat membantu penyerapan kalsium dan mengawal peningkatan kalsium dalam darah.  Sekiranya diamalkan ia juga dapat menghindarkan penyakit osteoporosis.

Mencegah Risiko Kanser Payudara

Khasiatnya boleh membantu mencegah risiko penyakit kanser payudara.

#Telur Separuh Masak

Meningkatkan Metabolisma dan Sistem Imun

Kandungan asid amino dapat membantu meningkatkan metabolisma dan sistem imun di dalam tubuh manusia.

Anti Penuaan

Telur separuh masak mengandungi karotenoid yang bagus untuk anti penuaan.

Bagus Untuk Diet

Seperti telur rebus, telur separuh masak juga bagus untuk dijadikan amalan diet kerana mengandungi asid amino dan protein tinggi yang dapat membekalkan tenaga kepada tubuh.

Mencegah Anemia

Telur separuh masak dapat membantu membekalkan sumber vitamin B12 yang bagus bagi mereka yang menghidapi anemia.

Membina Otot

Sangat bagus bagi ahli bina badan kerana telur separuh masak boleh membina otot dan menjadikan tubuh badan sihat serta lebih bertenaga.

Perbezaan 3. KEBURUKKAN :

#Telur Rebus

Pengambilan telur rebus bersama
 dressing
 seperti minyak, mentega, sos atau mayonis adalah tidak digalakkan.  Ini bagi mengekalkan khasiatnya sebagai makanan yang rendah kalori dan kaya kandungan protein.

#Telur Separuh Masak

Terdapat beberapa kandungan yang tidak bagus untuk kesihatan di dalam telur separuh masak iaitu :-

Bakteria Samnonella
 – boleh menyebabkan masalah penghadaman

Ovomucoid
 – protein jahat yang memberi kesan terhadap sistem pernafasan dan kulit

Sumber Avidin
 – boleh menyebabkan alahan dan gatal-gatal bagi sesetengah orang

Antara telur rebus dan telur separuh masak, masing-masing mempunyai kelebihan dan kekurangan tersendiri.

Ia mempunyai pelbagai fungsi yang di perlukan oleh tubuh badan manusia tetapi apa yang lebih penting anda seharusnya mengamalkan menu yang seimbang bagi membekalkan kesihatan yang baik.

sumber : quora.com & drhealthbenefits.com


Tempahan AstraZeneca 2.0 bermula 23 Mei

PETALING JAYA – Tempahan untuk vaksin AstraZeneca 2.0 akan dibuka pada 23 Mei 2021 untuk warga emas dan 26 Mei bagi penerima berusia 18 tahun ke atas melalui kaedah siapa cepat, dia dapat.

Jawatankuasa Khas Jaminan Akses Bekalan Vaksin Covid-19 (JKJAVMY) dalam satu ciapannya berkata, tempahan vaksin itu akan diperluaskan dan melibatkan:

Johor,

Sarawak,

Pulau Pinang,

Kuala Lumpur dan

Selangor.

Sementara itu, Menteri Penyelaras Program Imunisasi Covid-19 Kebangsaan (PICK), Khairy Jamaluddin Abu Bakar berkata, orang ramai boleh menempah di laman web rasmi dan Klinik Kesihatan terdekat.

“Tempahan vaksin AstraZeneca seterusnya akan dibuka pada 23 Mei untuk warga emas berusia 60 tahun ke atas di Selangor, Kuala Lumpur, Pulau Pinang, Sarawak dan Johor di mana kes meningkat.

“AstraZeneca juga akan dihantar kepada rumah jagaan warga emas,” ciapnya di Twitter tadi.

Sumber
Kosmo Online

Artikel lain:
Pendaftaran AstraZeneca dibuka semula palsu
,
Vaksin Pfizer-BioNTech Sesuai untuk Ibu Mengandung


20 Tempat Makan Popular Di Melaka

Negeri Melaka bukan sahaja terkenal dengan banyak tempat menarik untuk dilawati, malah tempat-tempat makan yang sedap tidak kurangnya. Oleh itu tidak hairanlan negeri Melaka akan penuh sesak dengan pengunjung pada hari cuti tidak kira pengunjung dari dalam dan luar negara.

Bermula dari menu sarapan pagi hinggalah makan malam, pelbagai jenis pilihan makanan boleh dipilih oleh pengunjung mengikut selera masing-masing. Di antara makanan yang popular di Melaka adalah seperti Asam Pedas, Coconut Shake, Kuih Keria, Ikan Bakar dan banyak lagi.

kali ini, kami menyediakan
20 Tempat Makan  Popular di Melaka
 untuk tatapan anda semua.

Isi Kandungan

1.Klebang Original Coconut Shake

Kalau dah datang pantai Klebang, Korang wajib cuba Klebang Original Coconut Shake ini untuk hilangkan dahaga. Rasa kelapa muda yang asli  dikisar dengan isi kelapa  serta ditambah dengan ais krim vanila memang akan membuatkan anda semua rasa nikmat ditambah pula cuaca yang panas.

Di kedai ini juga ada menjual makanan lain seperti mee goreng, nasi lemak dan banyak lagi.

Alamat:
Lot 130, Solok Kampung Bahagia, Klebang Besar, 75250 Kesibang, Melaka

2. Roti Canai Kayu Arang

Dengan hanya memandu sekitar 15 minit dari Bandaraya Melaka, anda akan dapat merasa kelainan rasa roti canai yang dimasak dengan menggunakan dapur arang. Menarik Kan!!

Selain roti canai, banyak lagi makanan lain yang disediakan disini seperti nasi lemak, aneka kuih muih dan lain2.

Alamat:
459, Kampung Bakar Batu, 75350 Bachang, Melaka

3.Asam Pedas Claypot Kota Laksamana

Bila datang ke Melaka anda wajib cuba salah satu asam pedas yang terbaik di Melaka yang terletak di Taman Kota Laksamana. Asam pedas ini dihidangkan dengan panas-panas berasap lagi untuk dinikmati oleh pengunjung.

Pelbagai pilihan asam pedas yang dihidangkan disini seperti asam pedas ikan jenahak,
 ikan tenggiri, ikan kembung, ikan pari dan banyak lagi.
Lebih mengasyikkan, apabila asam pedas ini dinikmati bersama dengan kubis dan telur masin, memang menyelerakan.

Selain dari asam pedas,hidangan lain yang turut disediakan disini adalah seperti roti canai, roti john, nasi goreng cina, mee kari dan banyak lagi.

Alamat:
 86, Jalan Laksamana 5, Taman Kota Laksamana, Melaka

4.
Pak Putra Tandoori & Naan

Restoren ini terletak di Kota Laksamana yang dibuka dari petang hingga lewat malam.  Disini anda boleh menikmati pelbagai pilihan roti naan selepas penat berjalan-jalan di sekitar negeri Melaka.

Antara roti nann yang terdapat disini adalah roti naan garlic, naan cheese, naan keema atau naan kentang. Untuk hidangan yang lebih mengenyangkan, anda boleh makan roti ini bersama pelbagai jenis masakan ayam seperti ayam pasanda, ayam bombay, ayam hyperabadi, ayam butter, ayam kali mirch dan banyak lagi.

Dalam bermacam jenis ayam yang ditawarkan, anda mesti mencuba ayam tandoorinya yang dihasilkan menggunakan resepi rahsia. Kesedapannya mustahil dapat dilupakan.

Alamat:
56 & 58, Jalan 4, Taman Kota Laksamana, 75200 Melaka

5.
Mee Sup Tengkera

Warung makan Mee Sup Tengkera adalah satu warung legend di Melaka dan menjadi antara tempat makan yang perlu dikunjungi setiap kali datang Melaka. Mee Sup Tengkera atau turut juga dikenali sebagai Mee Gian adalah sebuah warung makan yang terkenal dengan hidangan popia goreng dan popia basahnya.

Dengan harga hanyalah dari RM1.40 setiap satu, anda boleh menikmati antara popia yang paling sedap pernah dirasai.

Hidangan lain yang turut boleh ditemui di sini selain popia adalah mihun supnya yang juga merupakan menu utama di kedai makan ni. Supnya agak simple namun boleh ditambahkan dengan lada sulah dan sos soya untuk diperkayakan lagi rasanya. Hidangan lain yang ada di sini adalah seperti mee goreng, mee bodo, kuey teow dan banyak lagi.

Alamat:
Lot, 460, Jalan Tengkera, 75200 Malacca

6.
Medan Ikan Bakar Muara Sg Duyung

Medan Ikan Bakar Sungai Duyung adalah salah satu syurga ikan bakar yang menjadi pilihan pengunjung setiap kali datang ke Melaka. Ikan-ikan segar yang dipilih oleh pengunjung akan dibakar menggunakan rempah ramuan yang digunakan sejak turun temurun.

Selain seafood bakar, ada banyak lagi masakan lain yang boleh dicuba seperti masakan tempura sotong, ketam masak cili api dan lain-lain.

Sambil menikmati hidangan, anda boleh menyaksikan pemandangan sungai kerana kedudukannya yang terletak di muara Sungai Duyung. Makan masakan laut yang segar sambil menikmati pemandangan yang juga menyegarkan, satu pengalaman yang tak patut anda lepaskan.

Alamat:
KM4-5, Jalan Padang Temu, 75460 Permatang Pasir, Melaka

7.Ikan Bakar Parameswara

Kalau datang bercuti ke Melaka anda tidak perlu risau kerana di Melaka terdapat banyak tempat makan yang sedap dan menarik . Kalu anda teringin makan ikan bakar, Ikan Bakar Parameswara adalah tempat yang patut anda cuba.

Di sini, bermacam jenis masakan seafood boleh anda dapati untuk makan malam bersama keluarga. Namun begitu, dalam banyak-banyak hidangan, masakan ikan bakar Parameswara adalah menu yang istimewa dan wajin anda cuba disini.

Selain ikan bakar, hidangan lain yang boleh dipesan untuk rasa yang tip-top adalah ketam sambal, udang goreng tepung, sotong goreng, kailan ikan masin, ikan siakap stim dan macam-macam lagilah. Anda sebenarnya boleh pilih daripada pelbagai pilihan seafood yang ditawarkan, seterusnya, boleh meminta supaya seafood yang dipilih tadi untuk dimasak mengikut citarasa anda.

Alamat:
Medan Ikan Bakar, Pengkalan, Kampung Umbai, 75460 Ayer Molek, Melaka

8.
Medan Ikan Bakar Alai Crystal Bay

Medan Ikan Bakar Alai ataupun Ikan Bakar Crystal Bay adalah sebuah kedai makan yang menghidangkan pelbagai sajian lazat dalam harga yang sungguh berpatutan.

Antara hidangan yang mesti dicuba di restoran ini adalah seperti kelah masak masam manis, sotong goreng tepung dan sup ketam. Selain ini semua, masakan sambal kicapnya dikatakan antara yang paling sedap boleh ditemui di Melaka.

Mengenai masakan seafoodnya, anda boleh memilih daripada pelbagai jenis seafood yang ada seperti ikan kembung, ikan kerapu, ikan jenahak dan lain-lain lagi untuk dimasak dengan pelbagai gaya masakan contohnya masak tiga rasa, black pepper, goreng tepung atau banyak lagi. Orderlah apa saja, anda pasti tak akan kecewa dengan kesempurnaan rasanya.

Alamat:
Crystal Bay, Alai, Sungai Punggur Melaka

9.
Medan Ikan Bakar Melaka Serkam

Ingin menikmati hidangan seafood sambil menyaksikan pemandangan yang memukau jiwa? Anda boleh singgah makan di Medan Ikan Bakar Melaka Serkam. Pemandangan yang menarik dari Jeti Sungai Serkam dapat anda saksikan terutama sekali pada waktu malam.

Berkaitan dengan seafoodnya, anda boleh memilih daripada pelbagai jenis hasil laut segar yang ada seperti ikan kerapu, ikan pari, ikan kembung, sotong, ikan cencaru dan banyak lagi.

Seterusnya, pilih sahaja jenis masakan yang diidamkan, ingin dimasak masam manis, tiga rasa, goreng tepung atau sebagainya, biarkan tukang masak di dapur laksanakan ‘arahan’ anda sehingga ke tahap rasa yang paling sempurna.

Dah kenyang? Apa kata kalau anda singgah ke masjid bersejarah yang telah mencapai usia ratusan tahun iaitu Masjid Serkam Jamek yang terletak hanyalah beberapa tapak dari kedai makan ni.

Alamat:
Jalan Medan Ikan Bakar, 77300 Merlimau, Melaka

10
. Cendol Kampung Hulu

Selepas penat berjalan-jalan di bandaraya Melaka, rehatkan diri anda dengan menikmati cendol lagi-lagi pada cuaca panas..Sunguh nikmat!!!

Cendol Kg Hulu sangat terkenal dengan kesedapan cendolnya serta dihidangkan dengan pelbagai variasi akan menarik minat pengunjung untuk singgah dan rasa cendol ini.

Rasa cendol di sini agak berbeza dan lebih pekat berlemak santan daripada cendol yang lain kerana cara penyediaannya yang lain daripada biasa. Kalau anda nak tahu, untuk menghasilkan cendol ini, mereka tidak menggunakan teknik biasa dengan santan dan ais, tapi menggunakan santan yang dibekukan yang kemudiannya dikisar. Dapat bayangkan kepekatan rasa lemaknya?

Sambil menikmati cendol, anda boleh melihat pemandangan di sekitar sungai Melaka yang menjadi laluan bot-bot pelancong. Satu pengalaman yang sangat menarik.

Alamat:
No 26, Jalan Kampung Hulu, Kampung Hulu, 75200 Melaka

11.Hot Chicken Cop

Teringin makan makanan ala-ala barat gitu, Hot chicken Chop adalah pilihan yang paling sesuai untuk anda. Hot Chicken Chop menyediakan pelbagai variasi menu makanan barat dengan harga yang sangat berpatutan. Antara menu yang menjadi pilihan ramai adalah Blackpepper Chicken, Crispy CHicken Chop dan juga Pizza.

Selain menawarkan perlbagai variasi menu, Hot Chicken Chop juga menggunakan sos yang yang dihasilkan sendiri untuk memberi kelainan kepada para pengunjung.

Di samping itu, bahan mentah seperti daging untuk membuat Steak dan juga Lamb Shouldernya pula adalah daging halal yang diimport dari New Zealand.

Alamat:
 No. 23, Jalan TTC 26 A, Taman Teknologi  Cheng, 75250, Melaka

12. Kari Kepala Ikan Asahan | MITC Hotel Melaka

Kari Kepala Ikan Asahan ada sangat sinonim dengan MITC Hotel Melaka. Rasa karinya yang pekat dan lazat akan membangkitkan selera sesiapa sahaja yang mencubanya.

Kari Kepala Ikan Asahan ini menawarkan set untuk 2 orang dengan harga bermula RM 68.00. Saiz hidangannya juga memang tidak mengecewakan dan anda akan pulang dengan kekenyangan selepas menikmatinya.

Alamat:
 MITC Hotel , Jalan Konvensyen, 75450 Ayer  Keroh,Melaka

13. Mango Float Royale Melaka

Manggo Float Royale Melaka adalah salah satu menu yang wajib dicuba oleh pengunjung yang datang ke Melaka. Rasa air buah mangga yang original bersama aiskrim vanila akan membuatkan anda berasa nikmat ditambah diminum pada waktu panas terik.

Selain float mannga ini, banyak menu lain yang turut terdapat di gerai ini untuk dinikmati bersama manggo float. Antara menu yang popular adalah seperti kuih keria, mee kari, jagung grill, meatball dan banyak lagi yang boleh dinikmati sambil bersantai-santai menikmati udara luar.

Alamat:
Kampung Sungai Putat, 75350 Batu Berendam, Malacca

14. Mee Besen Original

Makan Mee dalam Besen? pelikkan bunyinya..tapi itulah hakikatnya yang berlaku. Mee Besen Original Melaka sangat terkenal kepada penggemar mee terutama penduduk negeri Melaka.

Dihidangkan dengan tiga saiz S,M dan superbig bergantung kepada bilangan pelanggan memang sangat sesuai untuk dinikmati bersama keluarga tercinta.

Selain boleh memilih saiz hidangan, pilihan jenis mee turut ditawarkan iaitu mihun, mee kuning, mee soya ataupun kuey teow. Kalau inginkan kelainan, apa kata anda cuba mee soya yang memiliki aroma harum dan bertekstur lembut. Tak rugi cuba dengan harganya yang begitu murah.

Alamat:
17, Jalan PNDD 1, Kampung Durian Daun Dalam, 75200 Melaka

15. Asam Pedas Pasar Borong Batu Berendam

Asam Pedas Pasar Borong batu Berendam antara salah satu asam pedas yang terbaik di Melaka. Jadi tidak hairanlah gerak ini sentiasa sesak dengan pengunjung yang ingin merasai sendiri rasa asam pedasnya.

Lokasinya yang terletak di dalam pasar borong cukup memudahkan pemilik kedai untuk mendapatkan stok seafood yang segar. Ini terbukti daripada rasa ikan yang digunakan dalam asam pedasnya yang begitu jelas kesegarannya.

Disini bukan sahaja anda boleh pesan menu asam pedas, banyak lagi menu lain yang anda boleh rasa  seperti roti canai, pelbagai jenis masakan western, aneka masakan bergoreng dan lain-lain lagi.

Alamat:
Medan Selera Pasar Borong Batu Berendam, Melaka

16. Wong Solo

Jika ada ingin rasa masakan dari Indonesia, anda tidak perlu terbang ke Indonesia lagi kerana di Wang Solo ada menyediakan hampir semua makanan dari Negara Seberang. Kedai ini terletak di Taman Melaka Raya.

Menu utama disini tentu sekali adalah ayam penyet, menu dari negara seberang yang paling disukai oleh rakyat Malaysia. Bagi yang suka pedas, tak akan kecewa dengan tahap kepedasan sambalnya, memang berasap! Ayamnya pula diperap sempurna untuk rasa yang bak kata orang putih cukup “marvelous.

Untuk kemudahan dan keselesaan pelanggan yang beragama islam, surat turut disediakan disini .

Alamat:
1336, Jalan Merdeka, Taman Melaka Raya, 75000 Melaka

17. Kuih Keria Antarabangsa Limbongan

Teringin makan sesuatu yang manis lepas puas melihat wajah-wajah manis di Melaka? Bolehlah datang ke Kuih Keria Antarabangsa Limbongan yang terletak di Kampung Limbongan ni.

Kuih keria yang bakal anda nikmati di sini sungguh rangup di luar, namun begitu empuk di dalam, lidah anda turut dapat merasai kemanisan yang sesedap rasa. Kesedapannya semakin berganda bila dinikmati panas-panas.

Cuma, diharapkan anda tidak berputus asa bila melihat barisan pengunjung yang sanggup beratur panjang semata-mata untuk membeli kuih keria ni. Jangan risau, sebaik kuih keria menyentuh lidah nanti, terus lesap kepenatan beratur.

Alamat:
 No 29, Jalan kristal merah, 2, Taman Limbongan Permai, 75200, Malacca, Malaysia

18. Restoren Cibiuk

Restoren Cibiuk menjanjikan suasana seperti di Bali Indonesia. Restoren ini menyajikan pelbagai menu dari negara Indonesia dan ada diantaranya jarang kita dengar seperti nasi timbel, nasi liwet, ayam bakakak dan banyak lagi. Dimakan pula dengan sambal dan ulam yang disediakan, memang tak rugi cuba.

Selain itu juga, banyak lagi menu lain yang sesuai dengan tekak orang Malaysia seperti sup ekor, sate dan banyak lagi.Walau apa pun yang anda rancang untuk pesan, segala bahan yang digunakan jelas terasa kesegarannya. Untuk minuman pula, anda mesti cuba jus avocadonya, sangat sedap.

Alamat:
8 & 10, Lingkaran Mitc, Kompleks Perniagaan Mitc Perdana, 75450 Ayer Keroh, Melaka

19. Mee Goreng Hassan

Kalau datang ke Melaka korang wajib cuba Mee Hassan atau Mee bodoh kerana rasanya lain dari mee biasa. Untuk pengetahuan anda, mee yang dihidangkan di sini dihasilkan dengan menggunakan resepi yang tersangatlah simple, termasuklah cara hidangannya yang hanyalah dimakan bersama dengan telur goreng mentah, sambal dan hirisan timun.

Jangan disangka mee yang simple ini tiada peminatnya, kalau anda singgah ke sini anda bakal dikejutkan dengan suasana yang meriah dengan orang ramai, yang bestnya, bukan hanya Melayu, tapi juga kaum Cina dan India. Kena cuba dulu baru tahu, harganya pun terlampau murah iaitu hanya RM2 sepinggan.

Alamat:
390, Jalan Tengkera, 75200 Melaka

20. Cendol Jam Besar

Dah penat jalan-jalan pusing melaka? Sekarang masa untuk basahkan tekak plak ..hehe. Tempat pertama yang dicadangkan adalah Cendol Jam Besar yang terletak di tengah-tengah bandaraya Melaka. Cukup senang mencari tempat ini.

Disini terdapat pelbagai variasi cendol seperti cendol durian, cendol pulut, Cendol pulut + durian, Cendol kacang dan banyak lagi. Selain cendol, ABC juga ada dijual disini bagi memberi banyak pilihan kepada pelanggan.

Bagi anda yang inginkan minuman yang lebih sihat, anda boleh cuba jus tembikainya yang boleh diminum segar daripada buah tembikai yang dilubangkan. Dengan menggunakan hand mixer, buah tembikai dihancurkan untuk menghasilkan jus. Rasanya, sangat manis dan menyegarkan.

Alamat:
Hadapan Muzium Belia Malaysia, Bandar Hilir, Melaka

Akhir kata, diharapkan perkongsian kali ini berkaitan
20 Tempat Makan Popular di Melaka

akan memberi sedikit info untuk tatapan anda semua. Untuk mendapatkan lebih banyak info berkaitan tempat menarik dan info-info semasa anda boleh layari website
t.me/tcerdot.my
. Terima Kasih

MENARIK UNTUK DILAWATI:
Tempat menarik di Pantai cenang
,
Tempat menarik di Colmar Tropicale Bukit Tinggi
,
Gold Coast Melaka
,
20 Hotel Menarik Cameron Highland
,
Rumah Terbalik Melaka


3 Tempat Simpan Duit Raya Anak Yang Terbaik Untuk Masa Hadapan

Tempat Simpan Duit Raya Anak
 adalah penting apabila kita telah mempunyai anak kerana pasti kita akan mula terfikir mengenai pendidikan dan masa hadapan mereka apabila menjelang dewasa.

Adalah penting untuk semua ibu bapa dalam menyusun atur strategi ketika mereka masih bayi, lebih-lebih lagi apabila melibatkan simpanan duit anak-anak.

Menjelang perayaan istimewa seperti Hari Raya, ibu bapa akan mula menyimpan duit raya yang diterima oleh anak-anak mereka.

Tahukah anda, sebenarnya dengan hanya simpan di akaun simpanan tidak cukup untuk membuatkan wang tersebut ‘tumbuh’ dengan lebih banyak.

Ibu bapa perlu berfikir ke hadapan dengan tingkatkan strategi untuk menyimpan duit anak-anak ke tabung yang mempunyai dividen setiap tahun, supaya ia membantu meringankan bantuan kewangan pada masa akan datang.

Namun begitu, tempat simpanan wang perlulah sah dan mendapat kelulusan pihak tertentu agar tidak terlibat dengan mana-mana penggubalan wang haram.

Isi Kandungan

Tempat Simpan Duit Raya Anak

Menerusi perkongsian daripada
@DirectlendingMY
, terdapat tiga Tempat Simpan Duit Raya Anak atau tempat simpanan duit anak-anak anda yang memberikan keuntungan kepada para ibu bapa.

Rugi simpan duit dekat
saving account
 biasa. Jadi, ini tips simpan duit raya anak-anak anda!

SSPN Plus

Menurut perkongsian tersebut, ibu bapa boleh mempertimbangkan untuk membuka akaun SSPN Plus (dahulu dikenali SSPN i-Plus) untuk jadikan Tempat Simpan Duit Raya Anak mereka.

“Deposit RM20 sahaja untuk buka akaun dan akaun ini sesuai untuk tanggung kos belajar anak-anak nanti. Yang paling seronok kalau simpan dekat sini (SSPN Plus), akan dapat kadar dividen 4 peratus setahun. Lebih tinggi daripada simpanan dekat akaun fixed deposit dan tambah lagi boleh dapat pelepasan cukai,” katanya.

Jelasnya lagi, dengan adanya tabung simpanan ini, apabila anak melepasi umur 17 tahun, ibu bapa tidak akan diperlukan untuk membuat pinjaman.

Ini kerana wang tersebut sudah ‘tumbuh’ kepada angka yang lebih besar.

Amanah Saham Berhad (ASB) 3 Didik

Sementara itu, pilihan kedua adalah dengan memilih ASB sebagai Tempat Simpan Duit Raya Anak anda.

Difahamkan, ibu bapa boleh membuka akaun ASB serendah deposit RM100.

“Akaun ini memang diuruskan bawah Amanah Saham Nasional Berhad. Apabila anak dah cecah umur 18 tahun nanti akaun ini akan ditukarkan kepada akaun simpanan ASNB. Dividen pun agak tinggi juga bila simpan di ASB 3 Didik ini dalam 4 peratus hingga 6 peratus setiap tahun. Jadi kalau tidak keluarkan, memang untung anak-anak pakai nanti. Jadi ASB 3 Didik ini memang simpanan khas untuk pendidikan anak,” ujarnya.

Tabung Haji

Tabung simpanan yang terakhir, semestinya yang paling dikenali ramai iaitu Tabung Haji.

Walaupun Tabung Haji ini tidak terkenal untuk simpanan wang, namun kadar nilai dividen dan bonus adalah tinggi.

“Jumlah deposit untuk buka akaun serendah RM10 sahaja. Nak simpan bila-bila dan sebarang jumlah pun boleh. Selalunya direct debit sahaja daripada akaun. Nak buat potongan gaji pun lagi bagus, biar lebih konsisten sebab kalau simpanan cukup RM1,300 dah boleh daftarkan anak untuk haji nanti,” jelasnya.

Sebagai ibu bapa yang bertanggungjawab, amat penting untuk membuat simpanan anak-anak agar masa depan mereka terjamin.

Maklumat Lanjut

Untuk maklumat lanjut, boleh layari laman web
SSPN Plus
,
ASB
 dan
Tabung Haji
.

Jadi antara tiga tabung simpanan ini, yang mana satu memikat selera untuk dijadikan
Tempat Simpan Duit Raya Anak
 atau tempat simpanan duit untuk keperluan dan masa hadapan anak-anak anda?

Tidak salah pun ibu bapa yang ingin menyimpan duit anak-anak di
Account Saving
di Bank seperti biasa, tetapi adalah untung jika anda membuat simpanan di tempat yang mendapat dividen yang lebih tinggi. Jadilah ibu bapa yang bijak!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Temuduga Graduan Pendidikan Lepasan  IPTA Februari 2021

Suruhanjaya Perkhidmatan Pelajaran (SPP) telah memaklumkan bahawa urusan temuduga  graduan pendidikan lepasan universiti awam ( IPTA) akan dijalankan selewat-lewatnya pada minggu ketiga bulan februari 2021. Temuduga ini akan dilaksanakan secara maya bagi mengurangkan risiko penularan Covid-19.

Semoga urusan temuduga ini berjalan dengan lancar dan diharapkan calon yang berjaya dapat memberikan khidmat bakti yang terbaik kepada anak bangsa.

Sumber: Suruhanjaya Perkhidmtan pelajaran Malaysia


Temuduga Terbuka Di Prasarana 2023

Temuduga Terbuka Di Prasarana 2023
kini dibuka untuk warganegara Malaysia yang mempunyai ciri – ciri modal insan yang berilmu, berkeyakinan, berintegriti, kreatif, inovasi, komited dan mempunyai kecemerlangan peribadi untuk mengisi kekosongan tersebut.

Calon yang berkelayakan dan memenuhi syarat – syarat yang ditetapkan, dialu-alukan untuk mengisi kekosongan seperti dibawah:

Isi Kandungan

Maklumat Temuduga Terbuka Di Prasarana 2023

Maklumat lanjut tentang Temuduga Terbuka Di Prasarana 2023 adalah seperti yang berikut:

Jawatan

Info
Lanjut

Kapten Bas

Tarikh Temuduga: 11 – 12 Mac 2023

Masa Temuduga: 9 Pagi – 4 Petang

Tempat: Dewan Orang Ramai Kampung Jawa, Kuala Pilah

Faedah/Ganjaran

Pendapatan kasar RM3,300

Kenaikan gaji dan bonus tahunan

KWSP dan PERKESO

Perlindungan perubatan untuk kakitangan dan keluarga

Cuti tahunan dan cuti ehsan

Asrama dan pengangkutan ke tempat kerja disediakan

Pas penggunaan perkhidmatan kendalian Kumpulan Prasarana

Syarat/Kelayakan Permohonan

Syarat kelayakan permohonan adalah seperti yang berikut:

Calon mestilah berumur 21 tahun dan ke atas pada tarikh tutup hebahan kekosongan jawatan

Calon merupakan warganegara Malaysia atau pemastautin tetap

Tinggi minima calon ialah 154 cm

Pemegang lesen D lebih dari 3 tahun atau pemegang lesen E atau E/PSV

Pembiayaan latihan untuk pemegang lesen D dan E

Bersedia untuk bekerja di depoh-depoh seliaan Rapid KL

Cara Memohon

Kepada mereka yang berminat untuk menyertai Temuduga Terbuka Di Prasarana 2023 ini, pendaftaran boleh dibuat dengan mengimbas QR Kod yang telah dinyatakan di poster iklan hebahan rasmi temuduga terbuka atau boleh klik pada pautan iklan penuh permohonan yang telah disediakan di bawah.

Pemohon disarankan untuk mengisi semua maklumat-maklumat terkini yang diperlukan di dalam
Google Form Permohonan
 yang telah disediakan.

Sila pastikan maklumat yang diberikan adalah tepat dimana maklumat yang diberikan akan digunakan bagi tujuan saringan.

Calon yang disenaraikan pendek sahaja akan dipanggil temuduga.

Untuk sebarang pertanyaan berkaitan temuduga terbuka ini, sila hubungi 03-89462016.

Untuk membuat permohonan, syarat dan tarikh tutup permohonan, sila klik pautan dibawah

>>>IKLAN PENUH PERMOHONAN<<<

Mohon perhatian, iklan
Temuduga Terbuka Di Prasarana 2023
 ini hanya valid atau sah pada tarikh yang dipaparkan. Oleh sebab itu, pemohon diminta untuk rujuk artikel ini dengan betul dan teliti tarikh post ini dibuat. Segala kerumitan, masalah dan salah faham yang timbul melibatkan tarikh iklan kekosongan jawatan ini adalah bukan tanggungjawab kami.

Maklumat Tambahan

Jika ingin mencari pelbagai kerja kosong lain yang terkini seperti
Jawatan Kosong Di IKIM 2023
,
Jawatan Kosong Di KTMB 2023
,
Jawatan Kosong Di JAIS 2023
, sila pergi ke portal Kerja Kosong kami (
Klik Sini
) kerana sudah ramai yang sudah berjaya mendapat kerja melalui portal ini.

Apa Tips Menghadiri Temuduga Terbuka?

Persedian yang cukup sebelum menghadiri temuduga terbuka adalah sangat penting. Berikut adalah beberapa tips penting untuk menghadiri temuduga:

Buat kajian ringkas mengenai syarikat yang mengadakan sesi temuduga terbuka dan jawatan yang ditawarkan. Sama seperti menghadiri temuduga kerja yang lain yang telah ditetapkan, walaupun ini hanyalah temuduga terbuka tetapi ianya tetap perlu membuat persediaan yang rapi oleh semua calon yang akan menghadiri temuduga supaya dapat menghadapi temuduga dengan baik.

Berpenampilan kemas dan sopan mengikut kesesuaian untuk menghadiri temuduga. Semua calon tidak kiralah lelaki atau perempuan, pakailah pakaian yang sopan dan bersesuaian untuk menghadapi temuduga terbuka.

Sediakan dan bawa dokumen-dokumen yang penting semasa temuduga. Dokumen penting seperti resume, kad pengenalan, sijil lahir, sijil-sijil dan transkrip akademik, sijil kokurikulum dan lain-lain dokumen yang berkaitan.

Sediakan dan bawa alat tulis seperti pen bersama ketika menghadiri temuduga terbuka kerana ada kemungkinan diperlukan untuk mengisi borang-borang tertentu yang diperlukan oleh syarikat ketika sesi temuduga dan sebagainya.

Hadir ke tempat temuduga terbuka lebih awal supaya tiada masalah yang berlaku ketika hari temuduga. Rancang perjalanan serta masa yang terbaik sebelum menghadiri temuduga terbuka supaya ada peluang dan rezeki untuk anda mendapat pekerjaan yang ditawarkan.

Diharapkan tips yang diberikan dapat membantu anda untuk menghadiri sesi Temuduga Terbuka Di Prasarana 2023 nanti!

Semoga dengan iklan
Temuduga Terbuka Di Prasarana 2023

ini ianya sedikit sebanyak dapat membantu anda yang sedang mencari info tentang jawatan kosong yang terkini. Selamat Berjaya!


Temuduga Terbuka Di Prasarana September 2023

Temuduga Terbuka Di Prasarana September 2023
akan diadakan untuk warganegara Malaysia yang mempunyai ciri – ciri modal insan yang berilmu, berkeyakinan, berintegriti, kreatif, inovasi, komited dan mempunyai kecemerlangan peribadi untuk mengisi kekosongan tersebut.

Calon yang berkelayakan dan memenuhi syarat – syarat yang ditetapkan, dialu-alukan untuk menghadiri temuduga terbuka seperti ketetapan dibawah.

Isi Kandungan

Maklumat Temuduga Terbuka Di Prasarana September 2023

Maklumat lanjut tentang Temuduga Terbuka Di Prasarana September 2023 adalah seperti yang berikut:

Jawatan

Info
Lanjut

JURUTEKNIK REL

Tarikh Temuduga:
19 September 2023
 (Selasa)

Masa Temuduga: 9 Pagi – 4 Petang

Tempat: LRT Dang Wangi

Tarikh Temuduga:
 27 September 2023
 (Rabu)

Masa Temuduga: 9 Pagi – 4 Petang

Tempat: LRT Puchong Prima

Faedah/Ganjaran

Jawatan Tetap

Kenaikan Gaji Tahunan dan Bonus Tahunan

Caruman KWSP dan PERKESO

Cuti Tahunan

Perlindungan Perubatan bagi Kakitangan dan Keluarga (Termasuk Pergigian Dan Optik)

Perlindungan Insurans (Kemalangan Diri Kumpulan Dan Hayat Kumpulan)

Elaun Dobi & Elaun Syif

Kemudahan menggunakan perkhidmatan pengangkutan di bawah Kumpulan Prasarana secara percuma

Apa Tugas Juruteknik Rel?

Juruteknik Rel bertanggungjawab dalam melaksanakan tugasan yang diberikan untuk pemeriksaan, penyelenggaraan, pemasangan dan pembaikan peralatan pada tugas yang tertentu.

Syarat/Kelayakan Permohonan

Syarat-syarat kelayakan permohonan adalah seperti yang berikut:

Berumur di antara 21 – 35 tahun.

Diploma dalam bidang Kejuruteraan Elektrik / Elektronik / Mekanikal / Mekatronik.

Cara Memohon

Kepada mereka yang berminat untuk menyertai Temuduga Terbuka Di Prasarana September 2023 ini, calon boleh hadir ke Temuduga Terbuka tersebut pada ketetapan tarikh dan tempat yang telah dinyatakan di atas dengan membawa dokumen-dokumen (asal dan salinan) seperti berikut:

Resume.

Gambar Berukuran Pasport.

Kad Pengenalan.

Lesen Kenderaan.

Diploma / Transkrip Akademik.

Slip Gaji (Jika Ada).

Sijil-Sijil Yang Berkaitan (Jika Ada).

Untuk maklumat lanjut berkaitan temuduga terbuka ini, sila klik pautan dibawah

>>>IKLAN PENUH TEMUDUGA TERBUKA<<<

Mohon perhatian, iklan
Temuduga Terbuka Di Prasarana September 2023
 ini hanya valid atau sah pada tarikh yang dipaparkan. Oleh sebab itu, pemohon diminta untuk rujuk artikel ini dengan betul dan teliti tarikh post ini dibuat. Segala kerumitan, masalah dan salah faham yang timbul melibatkan tarikh iklan kekosongan jawatan ini adalah bukan tanggungjawab kami.

Maklumat Tambahan

Jika ingin mencari pelbagai kerja kosong lain yang terkini seperti
Jawatan Kosong Di MITI September 2023
,
Jawatan Kosong Di KEJORA September 2023
, sila pergi ke portal Kerja Kosong kami (
Klik Sini
) kerana sudah ramai yang sudah berjaya mendapat kerja melalui portal ini.

Semoga dengan iklan
Temuduga Terbuka Di Prasarana September 2023

ini ianya sedikit sebanyak dapat membantu anda yang sedang mencari info tentang jawatan kosong yang terkini. Selamat Berjaya!


TERKINI TEMUDUGA TERBUKA GURU KAFA 2023

Temuduga Terbuka Guru Kafa 2023

kini dibuka untuk warganegara Malaysia yang mempunyai ciri – ciri modal insan yang berilmu, berkeyakinan, berintegriti, kreatif, inovasi, komited dan mempunyai kecemerlangan peribadi untuk mengisi kekosongan tersebut. Kelas Al-Quran dan Fardu Ain (KAFA) bermaksud kelas pengajian Al-Quran dan Fardu Ain bermula tahun 1 hingga tahun 6 yang berdaftar dengan Agensi Pelaksana (Pihak Berkuasa Agama Negeri) dengan menggunapakai kurikulum, buku teks, peperiksaan Ujian Penilaian Kelas KAFA (UPKK) dan mengikut jadual atau waktu Pengajaran dan Pembelajaran (PdP) yang ditetapkan oleh
Jabatan Kemajuan Islam Malaysia (JAKIM)
 dan elaun Guru KAFA dibayar oleh Kerajaan Persekutuan melalui JAKIM.

Justeru, ini merupakan satu peluang keemasan kepada calon-calon yang berkelayakan dan memenuhi syarat – syarat yang ditetapkan dan dialu-alukan untuk mengisi kekosongan seperti dibawah:

Isi Kandungan

Maklumat
Temuduga Terbuka Guru Kafa 2023

Terdapat beberapa perkara penting yang perlu diketahui oleh semua calon-calon yang ingin menyertai Te
muduga Terbuka Guru Kafa 2023 ini antaranya ialah:

Jawatan

Info
Lanjut

Guru Kelas Al-Quran dan Fardu Ain (KAFA)

Nama Majikan: Jabatan Kemajuan Islam Malaysia (JAKIM)

Lokasi Kekosongan: Kelantan

Status Pelantikan: Kontrak

Kelulusan Minimum : SPM dan keatas (Diploma/Ijazah)

Tarikh Permohonan: 16 Februari 2023 (Bermula 8.00 pagi sehingga 10.00 pagi)

Syarat/Kelayakan Permohonan

Makluman kepada semua calon-calon yang ingin membuat permohonan dan menyertai Te
muduga Terbuka Guru Kafa 2023
, syarat-syarat dan kelayakan permohonan adalah seperti yang berikut:

Pemohon adalah warganegara Malaysia

Pemohon mestilah berumur 18 tahun dan keatas

Pemohon mempunyai kelayakan akademik minimum Sijil Pelajaran Malaysia (SPM) dan keatas iaitu sebaik-baiknya Diploma atau Ijazah

Selain itu, calon-calon juga mestilah mempunyai ciri-ciri seperti yang berikut:

Cukup semua syarat kelayakan yang telah ditetapkan di atas

Berpengetahuan

Berminat untuk membina kerjaya bersama majikan

Mempunyai ciri-ciri kepimpinan

Di samping itu, antara kelebihan-kelebihan yang ditawarkan pula adalah seperti yang berikut:

Gaji dengan pelbagai imbuhan yang menarik

Cuti tahunan

Cuti sakit

Lain-lain yang berkaitan

Jika berminat untuk memohon, pastikan anda mempunyai syarat-syarat kelayakan yang telah ditetapkan.

Keutamaan
Temuduga Terbuka Guru Kafa 2023

30 permohonan calon-calon terawal yang melepasi syarat asas tapisan yang telah ditetapkan, akan terus ditemuduga pada hari menghantar borang permohonan tersebut iaitu 16 Februari 2023 dan selebihnya akan ditemuduga pada tarikh yang ditetapkan kemudian. Seterusnya, keutamaan temuduga juga diutamakan kepada yang

Berpengalaman sebagai Guru Ganti Kafa Negeri Kelantan

Diutamakan kepada calon kelahiran dari Negeri Kelantan

Calon yang telah mengisi permohonan pada bulan Mei 2022 dan belum menerima panggilan temuduga

Calon yang bersedia ditempatkan dimana-mana sekolah atau kelas Kafa di seluruh Negeri Kelantan

Cara Memohon

Pemohon perlu membuat permohonan jawatan dengan kadar yang segera sebelum tarikh permohonan ditutup. Pemohon mestilah mengisi
Borang Permohonan
Temuduga Terbuka Guru Kafa 2023
yang boleh didapati secara atas talian (online) sahaja dan kemudian borang permohonan yang telah lengkap diisi perlu dihantar ke Kaunter Urus Setia Temuduga di Masjid Muhammadi, Kota Bharu bermula jam 8.00 pagi sehingga 10.00 pagi.

Pastikan pemohon mengdownload borang permohonan dibawah dan melengkapkan borang tersebut dengan mengikut segala prosedur permohonan yang telah ditetapkan. Kegagalan pemohon berbuat demikian membolehkan permohonan pemohon ditolak. C
alon-calon yang disenaraikan pendek sahaja akan dipanggil temuduga.

Untuk membuat permohonan, syarat dan tarikh tutup permohonan, sila klik pautan dibawah dan mengdownload

>>>BORANG PERMOHONAN<<<

Mohon perhatian, iklan
Temuduga Terbuka Guru Kafa 2023
 ini hanya valid atau sah pada tarikh yang dipaparkan. Oleh sebab itu, pemohon diminta untuk rujuk artikel ini dengan betul dan teliti tarikh post ini dibuat. Segala kerumitan, masalah dan salah faham yang timbul melibatkan tarikh iklan kekosongan jawatan ini adalah bukan tanggungjawab kami.

Maklumat Tambahan

Jika ingin mencari pelbagai kerja kosong lain yang terkini seperti
Jawatan Kosong AirAsia Cabin Crew Kemasukan Februari 2023
,
Jawatan Kosong Kolej FELCRA 2023
, sila pergi ke portal Kerja Kosong kami (
Klik Sini
) kerana sudah ramai yang sudah berjaya mendapat kerja melalui portal ini.

Semoga dengan iklan
Temuduga Terbuka Guru Kafa 2023
ini ianya sedikit sebanyak dapat membantu anda yang sedang mencari info tentang jawatan kosong yang terkini.


Temuduga Terbuka Pengambilan Bomba Bantuan 2023

Temuduga Terbuka Pengambilan Bomba Bantuan 2023
akan dibuka untuk warganegara Malaysia yang mempunyai ciri – ciri modal insan yang berilmu, berkeyakinan, berintegriti, kreatif, inovasi, komited dan mempunyai kecemerlangan peribadi untuk mengisi kekosongan tersebut.

Calon yang berkelayakan dan memenuhi syarat – syarat yang ditetapkan, dialu-alukan untuk mengisi kekosongan seperti dibawah:

Isi Kandungan

Maklumat Temuduga Terbuka Pengambilan Bomba Bantuan 2023

Maklumat lanjut tentang Temuduga Terbuka Pengambilan Bomba Bantuan 2023 adalah seperti yang berikut:

Jawatan

Info
Lanjut

Pegawai Bomba Bantuan (PBB)

Tarikh Temuduga Ujian Fizikal:
22 hingga 24 Mei 2023

Masa: 8.30 pagi – 11.00 pagi

Lokasi Temuduga: Balai Bomba dan Penyelamat Seremban 2

Lokasi Kekosongan Jawatan:

Balai Bomba dan Penyelamat Teluk Kemang

Balai Bomba dan Penyelamat Rembau

Balai Bomba dan Penyelamat Gemencheh

Balai Bomba dan Penyelamat Bahau

Balai Bomba dan Penyelamat Jelebu

Balai Bomba dan Penyelamat Simpang Pertang

Balai Bomba dan Penyelamat Seri Menanti

Balai Bomba dan Penyelamat Rantau

Balai Bomba dan Penyelamat Kota

Faedah/Ganjaran

Elaun RM8.00 / Jam

Elaun
Bounty

Elaun Penyelenggaraan Pakaian

Caruman Insurans Kelompok

Syarat/Kelayakan Permohonan

Syarat kelayakan temuduga terbuka tersebut adalah seperti yang berikut:

Warganegara Malaysia

Kelayakan minimum PMR

Kelulusan SPM

BMI adalah antara 19 hingga 26

Minimum tinggi adalah 157 (lelaki)

Minimum berat adalah 48 (lelaki)

Sihat tubuh badan dan penglihatan

Lulus ujian fizikal dan pancaindera

Cara Memohon

Pemohon juga perlu mengisi
Borang Permohonan
 dan melampirkannya bersama dokumen-dokumen berikut:

Resume

Kad Pengenalan – asal dan 1 salinan fotostat

Satu Keping Gambar Terkini (kemas & sopan) Berukuran Passport

Sijil Daftar Kelahiran (asal dan 1 salinan fotostat)

Sijil Akademik (SPM/SVM/STPM/STAM/SKM/Diploma & Transkrip) – asal dan 1 salinan fotostat

Sijil Berhenti Sekolah – asal dan 1 salinan fotostat

Sijil – Sijil Penghargaan Pertubuhan Badan Beruniform, Persatuan dan Sukan – asal dan 1 salinan fotostat

Salinan Kad Pengenalan Ibu Dan Bapa – asal dan 1 salinan fotostat

Sekiranya ibu/bapa meninggal dunia, keperluan Sijil Kematian ibu/bapa – asal dan 1 salinan fotostat

Sekiranya ibu/bapa meninggal dunia, keperluan Salinan Kad Pengenalan waris pertama dan waris kedua (Contoh: ibu/bapa dan ahli keluarga yang terdekat) – asal dan 1 salinan fotostat

Borang Permohonan yang telah lengkap diisi hendaklah dikemukakan pada tarikh temu duga semasa pendaftaran 22 Mei 2023, 23 Mei 2023 dan 24 Mei 2023. Bagi Sesi Pendaftaran Bermula Pada Jam 08.30 Pagi Hingga 11.00 Pagi.

Untuk membuat permohonan, syarat dan tarikh tutup permohonan, sila klik pautan dibawah

>>>IKLAN PENUH PERMOHONAN<<<

Mohon perhatian, iklan
Temuduga Terbuka Pengambilan Bomba Bantuan 2023
 ini hanya valid atau sah pada tarikh yang dipaparkan. Oleh sebab itu, pemohon diminta untuk rujuk artikel ini dengan betul dan teliti tarikh post ini dibuat. Segala kerumitan, masalah dan salah faham yang timbul melibatkan tarikh iklan kekosongan jawatan ini adalah bukan tanggungjawab kami.

Maklumat Tambahan

Jika ingin mencari pelbagai kerja kosong lain yang terkini seperti
Jawatan Kosong Di MATRADE 2023
,
Jawatan Kosong Di PETRONAS 2023
, sila pergi ke portal Kerja Kosong kami (
Klik Sini
) kerana sudah ramai yang sudah berjaya mendapat kerja melalui portal ini.

Semoga dengan iklan
Temuduga Terbuka Pengambilan Bomba Bantuan 2023

ini ianya sedikit sebanyak dapat membantu anda yang sedang mencari info tentang jawatan kosong yang terkini. Selamat Berjaya!


Temujanji dan Borang Transaksi Tabung Haji Online

Bagi membantu membendung penularan wabak dengan lebih berkesan, semua operasi dan perkhidmatan kaunter Tabung Haji adalah melalui sistem temujanji sahaja dalam fasa PKP 3.0 ini, iaitu mulai 25 Mei 2021.

Waktu janji temu adalah mulai jam 9.30 pagi hingga 1.00 petang (waktu operasi kaunter terhad) di cawangan-cawangan yang terpilih.

Isi Kandungan

Perkhidmatan Yang Ditawarkan Untuk Urusan Temujanji Tabung Haji

Perkhidmatan yang ditawarkan untuk urusan janji temu seperti berikut:

Pindahan Telegrafik

Pembatalan Haji

Pindahan Simpanan

Kemaskini Profil Peribadi

Pusaka Hibah/Amanah

Simpanan

Pengeluaran

Virtual Account Opening
 (VAO)

Semasa hadir untuk urusan janji temu, sila pastikan tuan/puan sentiasa memakai pelitup muka dan hidung (
face mask
) serta mengamalkan penjarakan fizikal 1 meter ketika berada di ruangan kaunter.

Tuan/puan perlu mendaftar masuk (
check-in
) dengan mengimbas kod
Quick Response
 (QR)  menggunakan aplikasi MySejahtera sebelum memasuki premis.

Cara Membuat Temujanji Tabung Haji (TH) Online

Cara membuat temujanji Tabung Haji secara online adalah seperti berikut:

Rujuk senarai cawangan Tabung Haji yang beroperasi di
https://www.tabunghaji.gov.my/ms/operasi-pejabat-cawangan-th

Layari pautan
https://www.tabunghaji.gov.my/ms/form/borang-temujanji

Sila isikan borang temu janji dengan lengkap.

Pilih tarikh dan waktu mengikut masa beroperasi.

Tekan butang
Hantar
.

Sila semak waktu temujanji yang telah ditetapkan dan hadir mengikut masa yang telah berjaya didaftarkan.

Borang Transaksi TH Online

Berikutan kes penularan Covid-19 yang semakin meningkat, pendeposit digalakkan merancang sekiranya perlu berurusan di TH.

Muat turun borang transaksi Tabung Haji di rumah dan tidak perlu mengambil masa yang lama untuk mengisi borang di kaunter. Urusan menjadi lebih mudah, cepat dan selamat.

Muat Turun Borang :

i) Borang Simpanan.
Maklumat lanjut

JP001_Slip Simpanan Wang

JP002_Slip Pengeluaran Wang

JP003_Borang Maklumat Ahli

JP004_Borang Permohonan Pindahan Simpanan

JP005_Borang Permohonan Pengeluaran Pusaka

JP006_Borang Akaun Waris Pengeluaran Pusaka

JP008_Borang Pertukaran Hak Penjagaan

JP010_Borang Caruman Bulanan Majikan

JP011_Borang Permohonan Penutupan Akaun

JP012_Borang Permohonan Salinan Penyata Akaun Simpanan

JP028_Borang Kebenaran Wakil Permohonan Penyata Mini

JP036_Borang Permohonan Pengesahan Baki

Borang Penamaan

ii) Contoh borang Hibah Amanah

TH
.
Maklumat Lanjut

Borang Permohonan Hibah (JP031)

Borang Kemaskini Hibah (JP032)

Borang Pindaan Hibah (JP033)

Borang Pembatalan Hibah (JP034)

Borang Tuntutan Hibah (JP035)

iii) Borang Kelab TaHa & TaHa@U
.
Maklumat Lanjut

Borang Keahlian Kelab TaHa

Borang Keahlian Kelab TaHa@U

iv) Urusan Haji

Rayuan Haji.
Maklumat Lanjut

Permohonan Kad Tauliah Mengajar atau melanjutkan tempoh Kad Tauliah.
Maklumat Lanjut

Untuk melihat senarai penuh dari laman web Tabung Haji,
sila klik disini.

Maklumat Lanjut

Jika ada soalan yang ingin ditanyakan, anda boleh hubungi pihak yang bertugas bagi mendapat maklumat lanjut:

Telefon : +603-6207 1919(THCC)

E-mel :
[email protected]

Laman web :
https://www.tabunghaji.gov.my/

Artikel lain:

Permohonan Bantuan Kit Makanan Keluarga B40 Dikuarantin W.P Labuan

Permohonan Biasiswa MBAM 2021

Permohonan DanaNITA MARA Skim Pembiayaan Perniagaan Wanita


Terbaru: Semakan Status Pengeluaran Khas KWSP mulai 9 April 2022

Semakan Status Pengeluaran Khas KWSP
  boleh dibuat bermula 9 April ini. Para pencarum Kumpulan Wang Simpanan Pekerja (
KWSP
) yang telah membuat permohonan Pengeluaran Khas KWSP sebelum ini boleh menyemak samaada permohonan anda lulus atau tidak.

Sebelum ini YAB Perdana Menteri Malaysia, Dato’ Sri Ismail Sabri Yaakob telah mengumumkan bahawa pihak Kerajaan Malaysia telah bersepakat untuk membenarkan pencarum KWSP untuk membuat pengeluaran khas KWSP bagi mereka yang terkesan dengan pandemik. Perkara ini telah disiarkan di saluran televisyen dan media massa dalam satu
sidang media khas
 pada 16 Mac 2022..

Untuk makluman, tujuan kerajaan memberikan kebenaran pengeluaran khas ini adalah untuk membantu pencarum yang terkesan akibat pandemik COVID-19 selain bagi memenuhi keperluan mendesak pada hari ini.

Namun, adalah dinasihatkan pencarum mempertimbangkan jaminan pendapatan mereka pada masa hadapan dan hanya mengeluarkan simpanan sekiranya benar-benar perlu.

Isi Kandungan

Syarat Kelayakan

Syarat kelayakan yang ditetapkan oleh KWSP bagi adalah seperti berikut:

Ahli KWSP berumur 55 tahun dan ke bawah.

Warganegara dan bukan warganegara Malaysia termasuk pemastautin tetap.

Mempunyai jumlah simpanan KWSP sekurang-kurangnya RM150.

Tarikh Permohonan

Permohonan boleh dibuat secara atas talian mulai
1 April 2022 hingga 30 April 2022
.

Cara Membuat Semakan

Untuk membuat semakan status permohonan khas KWSP, pemohon boleh membuat se  makan melalui pautan
https://pengeluarankhas.kwsp.gov.my
.

Tarikh Pembayaran

Pembayaran bagi permohonan pengeluaran khas KWSP 2022 ini akan dibuat bermula
20 April 2022.

Anda semua juga diingatkan, Semakan status pengeluaran khas KWSP  hanya boleh dibuat melalui
https://pengeluarankhas.kwsp.gov.my/
  anda semua tidak perlu pergi mengunjungi cawangan atau kiosk KWSP berhampiran untuk membuat semakan.

Maklumat Lanjut

Sebarang maklumat lanjut berkenaan kaedah permohonan pengeluaran dan juga mekanisme pembayaran akan dikemaskini oleh
pihak KWSP
 dengan kadar segera.


Terkini! Rentas Negeri Dibenarkan Mulai 11 Oktober

Terkini!
Rentas Negeri

Dibenarkan
 Mulai 11 Oktober 2021, seperti diumumkan Perdana Menteri Malaysia, Dato’ Sri Ismail Sabri Yaakob sebentar tadi.

Foto dari laman Facebook Astro Awani

Isi Kandungan

Kebenaran Rentas Negeri Mulai 11 Oktober 2021

Perdana Menteri, Dato’ Sri Ismail Sabri Yaakob telah membuat pengumuman sebentar tadi (Ahad, 10 Oktober 2021) mengenai kebenaran untuk merentas negeri bermula dari 11 Oktober 2021, tanpa kebenaran Polis Diraja Malaysia (PDRM).

Pihak kerajaan telah bersetuju untuk memberi kebenaran ini setelah pihak Kementerian Kesihatan Malaysia (KKM) memaklumkan bahawa kadar vaksinasi lengkap populasi dewasa di bawah Pelan Imunisasi COVID-19 Kebangsaan (PICK) telah pun mencapai kadar 90 peratus.

Kebenaran rentas negeri buat Keluarga Malaysia ini adalah khusus buat mereka yang telah pun menerima
 vaksinasi lengkap
, dan
tanpa perlu memohon kebenaran daripada pihak PDRM
 bermula esok,
Isnin, 11 Oktober 2021
.

Maklumat Penting Untuk Rentas Negeri

Perdana Menteri turut menggariskan beberapa perkara penting untuk maklumat semua yang ingin merentas negeri untuk apa jua tujuan:

Sebelum melakukan perjalanan merentas negeri, anda disarankan untuk melakukan ujian COVID-19 kendiri.

Bagi mereka yang bergejala seperti demam, batuk, selsema dan sesak nafas, dinasihatkan untuk tangguh perjalanan. Anda boleh juga semak senarai
simptom COVID-19
, dan pastikan anda tidak bergejala sebelum membuat perjalanan.

Jika anda didapati positif, kuarantin diri atau hubungi Pusat Penilaian COVID-19 (CAC) yang berhampiran untuk mendapatkan rawatan segera.

Tiada lagi Sekatan Jalan Raya (SJR) mengawal pergerakan rentas negeri

Pemeriksaan secara rawak akan tetap dilakukan oleh pihak berkuasa di bawah Akta Pencegahan dan Pengawalan Penyakit Berjangkit 1988 (Akta 342).

Kawasan / lokaliti yang diisytiharkan menjalani Perintah Kawalan Pergerakan Diperketatkan (PKPD) adalah TIDAK DIBENARKAN untuk merentas negeri.

MyTravelPass

Kerajaan juga bersetuju bagi memberi kebenaran untuk rakyat Malaysia membuat
perjalanan ke luar negara tanpa melalui MyTravelPass
 Jabatan Imigresen Malaysia (JIM)
berkuatkuasa pada 11 Oktober 2021.
 Namun begitu, pengembara masih perlu menjalani KUARANTIN WAJIB sebaik sahaja pulang ke tanah air.

Keputusan ini dibuat bagi memberi peluang kepada ahli keluarga dan pasangan yang terpisah, rakyat Malaysia yang perlu ke luar negara untuk tujuan kerja, mahupun menjalankan urusan perniagaan. Kebenaran adalah tertakluk kepada individu yang
lengkap divaksin.

Patuhi SOP, Elak Jangkitan COVID-19

Perdana Menteri bagaimanapun ingin mengingatkan semua agar tidak bersikap sambil lewa terhadap kelonggaran yang telah diberikan, dan sentiasa mematuhi Prosedur Operasi Standard (SOP) COVID-19 walau di mana anda berada. Ianya bagi mengelakkan peningkatan semula penularan wabak COVID-19.

Ini amat penting dalam usaha membantu negara dalam pembukaan semula ekonomi serta persediaan menjalani kehidupan fasa endemik dengan selamat (#ReopeningSafely). Semua kita rakyat Malaysia kini adalah barisan hadapan yang bakal melindungi keluarga dan komuniti daripada jangkitan virus COVID-19.

Proses Peralihan Ke Fasa Endemik

Bagi memastikan peralihan negara kita ke fasa endemik berjalan lancar, rakyat perlu melakukan beberapa langkah tindakan bagi kesihatan awam kendiri yang dipanggil TRIIS, iaitu:

TEST : Melakukan ujian pengesanan COVID-19 secara kendiri sekiranya mengalami simptom jangkitan

REPORT : Melaporkan keputusan ujian pengesanan secepat mungkin di aplikasi MySejahtera

ISOLATE : Melakukan kuarantin atau pengasingan kendiri dengan segera dan penuh disiplin sekiranya didapati positif

INFORM : Segera memaklumkan kontak rapat anda sekiranya anda didapati positif, dan laporkan juga semua kontak rapat melalui pautan di dalam MySejahtera. Beri makluman kepada CAC berhampiran juga sekiranya situasi kesihatan diri semakin merosot semasa menjalani kuarantin di rumah

SEEK : Mendapatkan rawatan segera di pusat-pusat perubatan atau CAC berhampiran sekiranya mengalami gejala berat. Dapatkan senarai CAC berhampiran anda di sini:
Hotline COVID-19 Malaysia

Dengan kerjasama semua lapisan masyarakat Keluarga Malaysia, tanggungjawab bersama dapat kita jalankan dalam memastikan negara kita dapat beralih ke fasa endemik dengan selamat, dan ekonomi negara dapat dipulihkan. Walau pelbagai kelonggaran sudah diberikan, pastikan kita semua patuh pada SOP yang telah digariskan demi mengelakkan jangkitan wabak COVID-19. Semoga kita terus berganding bahu dalam menghadapi peperangan menentang virus COVID-19 ini.


Terlalu Pentingkan Kesempurnaan, Adakah itu Petanda Penyakit OCD?

Penghidap OCD suka melakukan sesuatu perkara secara berulang-ulang kerana merasakan apa yang dilakukan sebelum itu tidak sempurna selain sentiasa merasa resah, tertekan dan cemas.

Adakah OCD dan
Perfectionist
( terlalu pentingkan kesempurnaan) adalah sama? Mari kita fahami tentang Penyakit OCD.

Isi Kandungan

Apakah OCD?

Obsessive Compulsive Disorder
 atau OCD adalah satu penyakit kebimbangan, keresahan atau kerisauan.  Penghidapnya sering berasa was-was dengan apa sahaja yang dilakukan.

Penyebab OCD

Penyebab OCD  terdiri daripada pelbagai aspek iaitu kelainan neurologi, biologi, genetik (keturunan), kelakuan, pemikiran dan persekitaran.

Faktor Risiko OCD

Genetik

Sekiranya ahli keluarga terdekat seperti ibu, bapa dan adik beradik mengalami masalah OCD, maka risiko untuk anda turut mengalami OCD adalah tinggi.

Persekitaran

Apabila seseorang mempunyai sejarah trauma atau penderaan sewaktu kecil sehingga menganggu komunikasi bahagian-bahagian otak sewaktu usia tumbesaran.

Kelainan otak

Biasanya terjadi apabila seseorang mengalami stroke atau tumor di bahagian hadapan kepala sehingga menyebabkan timbulnya kelainan struktur otak di bahagian tersebut.

Gejala OCD

Komponen obsesif

Obsesif pemikiran – sentiasa terfikir tentang kebersihan

Terlalu mementingkan susunan dan simetri

Kerap memikirkan tentang keselamatan

Was-was terhadap ingatan seperti tentang tutup suis seterika

Pemikiran yang sering fokus kepada sesuatu tanpa boleh diganggu

Patuh dan terlalu tegar terhadap peraturan

Komponen kompulsif

Berulang melakukan perkara yang sama, contoh mencuci tangan berulang kali

Sentiasa menyusun dan mengemas walaupun baru sahaja selesai mengemas

Suka menimbunkan barang secara berlebihan dan enggan membuang barangan yang sudah tidak diperlukan

Sering perlu meluahkan isi hati kerana perasaan
insecure
 yang kuat

Tabiat suka membuat senarai semak sebagai satu cara kurangkan obsesif fikiran

Cara Merawat OCD

Pesakit akan didedahkan terhadap perkara yang ditakuti atau dirisaukan secara berperingkat dan diberi terapi dengan bagaimana cara untuk menangani situasi tersebut.  Pesakit juga akan dibekalkan dengan ubat antidepressan.

Anda perlu menangani masalah ini dengan segera sebelum menjadi parah.  Rawatan awal penyakit OCD ini mempunyai peratusan penyembuhan yang tinggi.

OCD vs
Perfectionist
??

Semoga dengan perkongsian ini, memudahkan lagi untuk anda membuat perbezaan dan perbandingan di antara
perfectionist
atau OCD dan dapat menambahkan lagi pengetahuan anda berkenaan penyakit OCD.

Tidak salah untuk menjadi
perfectionist
 tetapi pastikan tidak terlalu obses.

Sekiranya anda mempunyai tanda-tanda penyakit OCD ini, sila pastikan anda segera mendapatkan rawatan selanjutnya.

sumber : doctoroncall.com.my


Terlebih Kafein, Boleh Undang Padah!

Apa itu kafein?

Kafein
 adalah bahan kimia perangsang yang terdapat dalam pelbagai jenis makanan, minuman dan produk hasilan yang sering dijual di pasaran. Ia merupakan bahan yang sering menjadi pilihan pengguna tatkala ingin membebaskan diri daripada rasa mengantuk atau jika ingin mencapai objektif tertentu seperti pengurangan berat badan dan tenaga tambahan sebelum bersenam.

Secara teknikalnya, ia merupakan sejenis dadah. Ia terkandung di dalam minuman seperti teh, kopi, air coklat dan air berkarbonat. Ada juga kafein yang dijual dalam bentuk pil dan kebiasaannya ia diambil sebagai suplemen atau dimakan sebelum seseorang individu itu melakukan aktiviti lasak.

Pengambilan bahan berkafein boleh menyebabkan peningkatan kadar proses fisiologikal badan. Seseorang individu itu akan menjadi lebih peka, jantung berdegup lebih kencang atau mempunyai lebih banyak tenaga untuk melakukan sesuatu. Walaupun ia seperti membantu seseorang untuk menjadi lebih produktif, pengambilannya secara berlebihan boleh menyebabkan kesan negatif terhadap tahap kesihatan seseorang.

Bagi penggemar kopi, minum secawan kopi setiap pagi antara amalan yang tidak boleh ditinggalkan kerana dikatakan dapat menjadikan hari mereka lebih produktif.

Namun begitu, bagi mereka yang tidak menggemari kopi, minuman teh atau milo jadi pilhan di samping pelbagai jenis minuman lain.

Dalam kalangan masyarakat Eropah misalnya, ada yang memilih untuk minum tiga cawan kopi sehari bermula dengan espresso pada awal pagi diikuti latte ketika tengah hari dan cappuccino pada waktu petang.

Turutan itu dilakukan kerana setiap jenis kopi mempunyai tahap kafein berbeza, selain bergantung juga pada saiz cawan yang digunakan.

Secawan kopi biasa mengandungi 95mg kafein, malah ada yang mencecah sehingga 500gm kafein tertakluk pada jenis kopi yang digunakan.

Jumlah berkenaan merujuk pada secawan kopi biasa yang mungkin hanya menggunakan satu sudu kecil kopi sahaja, tetapi apa berlaku jika dua cawan sudu besar kopi digunakan untuk secawan dalgona kopi?

Ketika ini, kopi dalgona sedang tular dalam kalangan masyarakat di Malaysia dan tidak dinafikan kopi itu sangat mengujakan dengan kopi likat dituang di atas susu segar.

Lazimnya kopi likat itu adalah campuran dua sudu besar atau lebih serbuk kopi , dua sudu besar gula dan sedikit air yang kemudian dipukul sehingga menjadi likat dan pekat berserta aromanya yang mencuri selera.

Setiap individu tidak boleh mengambil kopi lebih daripada 400gm sehari kerana jika terlebih pengambilan, ia akan menyebabkan kecelaruan terhadap tahap kesihatan.

Pengambilan kopi secara berlebihan juga boleh memberi kesan kepada pengguna, antaranya cirit-birit, sakit kepala, insomnia, tekak kering dan sukar mengawal tahap kemarahan diri.

Tentunya kita tidak mahu perkara ini berlaku kepada diri sendiri, namun tahap usia individu juga mempengaruhi kesan akibat pengambilan kafein (di dalam kopi) yang berlebihan.

Bukan tidak boleh menikmati kopi tular atau kopi biasa yang digemari sejak dahulu, namun sebagai langkah menjaga kesihatan, ada baiknya kurangkan jumlah pengambilan kopi dalam jadual pemakan harian.

Lebihkan minum air kosong kerana air kosong langsung tidak mempunyai kolesterol apatah lagi lemak atau kafein! Jaga kesihatan, sayangi diri!


Terlebih Minum Air Boleh Bawa Maut!

Air adalah keperluan setiap manusia.  Walaubagaimanapun, kadar pengambilan air adalah berbeza bagi setiap individu.

Pengambilan air bergantung kepada aktiviti harian yang anda lakukan.  Sekiranya seseorang individu itu lebih terdedah kepada cahaya matahari, aktif bersukan dan sebagainya, maka keperluan air akan menjadi lebih.

Namun pengambilan air perlu dilakukan secara sederhana.   Apa yang penting untuk diambil berat adalah tidak berasa dahaga serta kepekatan air kencing adalah pada tahap yang normal.

Seseorang individu yang terlebih minum air akan berdepan dengan risiko bahaya yang boleh memudaratkan kesihatan dan nyawa.

Isi Kandungan

Risiko terlebih minum air

Setiap sel dan organ manusia memerlukan air untuk berfungsi dengan baik.  Walau bagaimanapun, pengambilan air secara berlebihan boleh menyebabkan
water intoxication
(mabuk air) sehingga boleh membawa maut.

Mabuk air atau turut dikenali sebagai keracunan air, merupakan satu keadaan yang boleh menjejaskan fungsi otak disebabkan pengambilan air yang berlebihan.  Air yang diminum berlebihan ini boleh mengakibatkan peningkatan air dalam darah.

Air tersebut boleh mencairkan elektrolit dalam darah terutamanya natrium.  Fungsi natrium adalah membantu mengimbangi cecair antara bahagian dalam dan luar sel.  Apabila tahap natrium menurun di bawah 135 mmol/L, keadaan ini dipanggil sebagai
hyponatremia.

Apabila paras natrium menurun, cecair yang berada di luar akan masuk ke dalam sel menyebabkan pembengkakan.  Jika keadaan ini berlaku kepada sel-sel otak, ia boleh menyebabkan risiko bahaya dan boleh mengancam nyawa.

Bahaya mabuk air

Mabuk air berlaku apabila sel membengkak.  Apabila sel otak menjadi bengkak, tekanan di dalam kepala akan meningkat.  Tekanan ini boleh menyebabkan simptom fasa pertama mabuk air, antaranya ialah :-

Sakit kepala

Loya

Muntah

Bagi kes yang serius, masalah ini boleh mengakibatkan gejala seperti :-

Peningkatan tekanan darah

Kesukaran bernafas

Gangguan penglihatan

Otot lemah dan kebas

Kekeliruan

Pengumpulan air secara berlebihan di dalam otak dipanggil
edema serebral
.  Ia merupakan keadaan yang menjejaskan dan mengganggu fungsi sistem saraf pusat. Dalam kes yang serius, ia berisiko mengakibatkan sawan,
koma,
kerosakan otak,  serta kematian.

Keperluan air

Peraturan yang terbaik untuk menentukan keperluan air adalah dengan memahami kehendak tubuh badan anda.  Ia cukup untuk mengimbangi tahap hidrasi badan anda.

Kesimpulan

Pengambilan air dalam jumlah yang mencukupi adalah sangat disyorkan untuk kesihatan.  Untuk makluman, makanan yang diambil juga turut mengandungi air seperti buah-buahan.

Sila pastikan anda mengambil air mengikut keperluan badan anda.  Elakkan daripada mengambil air secara berlebihan.


Tiada Bil Fizikal TNB Sepanjang PKP

Ekoran daripada larangan keluar rumah, sebahagian besar perkhidmatan hanya dijalankan secara dalam talian sahaja.

Salah satu daripadanya adalah pembacaan meter elektrik oleh TNB dimana tiada bil bercetak semasa tempoh PKP. Langkah ini diambil adalah untuk memastikan keselamatan pelanggan serta pekerja TNB.

Menurut TNB, perkhidmatan bil bercetak bermula dari 20 Mac 2020 akan dihentikan buat sementara waktu sehingga diberitahu kelak. Sepanjang tempoh PKP ini, anda boleh menyemak bil menerusi laman web myTNB atau memuat turun aplikasi
myTNB
 untuk
Android
 atau
iOS
.

Berikut merupakan cara mudah untuk anda semak bil TNB anda :

download app myTNB di google play atau pun app store.

setelah selesai download, klik pada app myTNB.

kemudian klik register.

masukkan maklumat yang diminta.

satu sms akan dihantar kepada nombor telefon yang sudah didaftarkan tadi. Masukkan no pin pengesahan yang diterima tersebut.

kini akaun anda telah aktif, jika maklumat anda ada berdaftar dengan TNB “automatik” akan keluar di dashboard akaun TNB anda.

Jika anda penyewa rumah, anda boleh semak dengan daftar no akaun TNB secara manual ini:

Adakah akaun ini didadfarkan menggunakan IC anda? Pilih NO

Adakah anda berhak untuk tengok kesemua maklumat akaun ini? Pilih NO

Isi maklumat yang diperlukan

Klik tambah akaun

Selesai tambah akaun barulah anda boleh semak bil TNB online termasuk bil semasa dan bil terdahulu.

Rekod pembayaran bil turut dipaparkan.

Ini merupakan kenyataan di laman
Facebook TNB :

Demi keselamatan anda dan warga kerja TNB semasa
#
PerintahKawalanPergerakan
, operasi bacaan meter dan penghantaran bil fizikal di premis dihentikan buat sementara waktu dari 20-31 Mac 2020.

1. Bagi pelanggan yang akan menerima bil pada tarikh-tarikh di atas, bil akan dikira secara anggaran berdasarkan penggunaan bulan sebelumnya. Sebagai contoh, sekiranya anda menerima bil bulan sebelumnya sebanyak RM100, bil terkini juga akan dianggarkan sebanyak RM
100.

2. Bil anda akan diselaraskan apabila pembaca meter kami mengambil bacaan sebenar di premis pada bulan hadapan (bergantung kepada keadaan semasa).

3. Bil fizikal bagi tarikh 20-31 Mac 2020 tidak akan diserahkan ke premis anda. Salinan bil terkini boleh didapati melalui portal myTNB di
www.mytnb.com.my
 atau aplikasi myTNB yang boleh dimuat turun dari Google Play Store atau Apple App Store.

Sekiranya anda mempunyai pertanyaan mengenai perkhidmatan TNB boleh hubungi mereka pada talian 1-300-88-5454 atau hantarkan email ke
[email protected]
.


Tiada Pemotongan Elektrik Domestik hingga Akhir Jun

PETALING JAYA – Kerajaan bersetuju supaya tiada pemotongan bekalan elektrik dilaksanakan kepada pengguna domestik yang mempunyai tunggakan elektrik tidak melebihi enam bulan sepanjang tempoh 1 Januari sehingga 31 Mac 2021.

Menteri Tenaga dan Sumber Asli, Datuk Seri Dr. Shamsul Anuar Nasarah berkata, pengguna-pengguna domestik juga turut ditawarkan Pelan Bayaran Mudah selama enam bulan bermula 1 Januari hingga 30 Jun 2021 bagi membantu mengurus bil elektrik mereka.

“Melalui pelaksanaan inisiatif ini, dianggarkan kira-kira 6.96 juta pengguna domestik di semenanjung memperoleh manfaat dan diharapkan ia dapat membantu memelihara kesejahteraan hidup rakyat dalam keadaan ekonomi yang mencabar ketika ini.

“Kerajaan dengan kerjasama Tenaga Nasional Berhad (TNB) akan memastikan tiada pemotongan bekalan elektrik di rumah-rumah yang mempunyai tunggakan tidak melebihi enam bulan sehingga 30 Jun 2021,”
katanya dalam kenyataan di sini hari ini.

Manakala bagi Pelan Bayaran Mudah pula, ia juga dilanjutkan hingga 31 Disember ini, bagi memudahkan pengguna domestik menguruskan pembayaran bil elektrik mereka.

Katanya inisiatif yang diambil bersama TNB itu adalah dengan mengambil kira keperluan untuk meneruskan usaha untuk membantu rakyat dalam tempoh Perintah Kawalan Pergerakan (PKP) ini.

Sumber
Kosmo Online

Artikel lain:
Malaysia Gesa Dunia Tumpu Bantuan Kemanusiaan di Palestin


Tiada perjalanan rentas negeri untuk pasangan PJJ

PETALING JAYA – Tiada perjalanan rentas negeri bagi golongan pasangan jarak jauh (PJJ) sepanjang tempoh penutupan penuh sektor sosial dan ekonomi fasa pertama yang akan dikuatkuasakan bermula Selasa ini.

Menteri Kanan (Keselamatan), Datuk Seri Ismail Sabri Yaakob berkata, dalam tempoh itu, semua pihak harus memainkan peranan dan berkorban dalam usaha memutuskan rantaian jangkitan Covid-19.

“Ada peniaga terpaksa berkorban menutup perniagaan dalam tempoh dua minggu ini, ada juga kilang-kilang yang terpaksa ditutup kerana akur pada arahan ‘total lockdown’ yang akan dikuatkuasakan.

“Jadi untuk isu PJJ ini, mereka yang terlibat juga perlu berkorban dalam tempoh dua minggu memandangkan kerajaan telah membuat keputusan untuk tidak membenarkan perjalanan rentas negeri bagi tujuan tersebut,”katanya pada sidang akhbar bersama Ketua Pengarah Kesihatan, Tan Sri Noor Hisham Abdullah hari ini.

Kerajaan pada 28 Mei lalu mengumumkan ‘total lockdown’ fasa pertama di seluruh negara selama 14 hari bermula Selasa ini.

Pejabat Perdana Menteri menerusi satu kenyataan berkata, sepanjang ‘total lockdown’ itu berkuat kuasa, semua sektor tidak dibenarkan beroperasi kecuali sektor ekonomi dan perkhidmatan perlu yang akan disenaraikan oleh MKN.

Sumber
Kosmo Online

Artike lain:
SOP Total Lockdown 1 Jun Sehingga 14 Jun 2021


Tidak Perlu Hantar Borang Cukai Pendapatan Jika?

Tidak perlu hantar borang cukai pendapatan jika..
Jangan salah faham. Artikel ini bukanlah bermaksud kita tidak perlu menghantar borang cukai pendapatan. Jika gaji kasar anda lebih RM2,800 dan ada penolakan PCB (Potongan Cukai Bulanan) setiap bulan sila teruskan membaca.

Bermula tahun 2015, individu yang bekerja boleh memilih sama ada mahu menghantar borang cukai (e-filing) atau sebaliknya. Ini adalah hasil pengenalan konsep Potongan Cukai Berjadual (PCB) sebagai cukai pendapatan muktamad.

Dalam konteks PCB sebagai cukai muktamad, setiap pembayar cukai boleh melakukan pengiraan sendiri pada 31 Disember setiap tahun. Jika amaun dikira adalah tepat maka seseorang itu boleh memilih PCB sebagai cukai muktamad (dan tak perlu hantar e-filing).

Bahasa mudahnya, jika sudah dipotong PCB setiap bulan, kita boleh jika tidak menghantar borang cukai, asalkan memenuhi syarat.

Bagaimanapun, jika amaun PCB dipotong lebih rendah berbanding cukai dikira atau amaun PCB lebih tinggi, maka dinasihatkan supaya isi borang cukai seperti biasa.

Isi Kandungan

Apa itu Potongan Cukai Bulanan Sebagai Cukai Muktamad (PCB Cukai Muktamad)?

PCB sebagai Cukai Muktamad membenarkan pembayar cukai yang layak untuk tidak mengemukakan Borang Nyata Cukai Pendapatan (BNCP) kepada Lembaga Hasil Dalam Negeri Malaysia (LHDN).

Siapa Yang Layak Untuk Tidak Menghantar Borang Nyata Cukai Pendapatan (Borang BNCP)?

Individu yang layak adalah:

1. Mempunyai satu punca pendapatan sahaja iaitu pendapatan penggajian di bawah seksyen 13 ACP 1967. Walau bagaimanapun sekiranya individu menerima pendapatan penggajian bersama
manfaat berupa barangan
 atau nilai tempat kediaman, individu itu perlu kemukakan BNCP

Contoh : Jika bekerja makan gaji dan majikan beri kemudahan sebuah kereta untuk kegunaan adalah contoh manfaat berupa barangan (MBB). Maka anda tidak memenuhi kriteria PCB Cukai Muktamad.

Contoh : Jika bekerja makan gaji tetapi ada pendapatan lain seperti sewa atau komisen juga kira ada lebih satu punca pendapatan. Maka korang tak memenuhi kriteria PCB Cukai Muktamad.

2. PCB dipotong mengikut KKCP (Kaedah-Kaedah Cukai Pendapatan)

Maksudnya potong PCB mengikut jadual yang ditetapkan.

3. Berkhidmat selama 12 bulan dalam tahun taksiran dengan majikan yang sama

Contoh : Fattah bekerja dengan Syarikat Boniasara selama 12 bulan (Jan – Dec 2016). Dia kemudian bekerja dengan Syarikat Padinini (Jan 2017). Maka Fattah tergolong dalam kriteria berkerja dengan satu majikan dalam tempoh asas.

4. PCB tidak ditanggung oleh majikan dalam tahun taksiran tersebut; dan

5. Suami atau isteri tidak membuat pilihan untuk ditaksir bersama di bawah seksyen 45 ACP 1967

Menurut sumber yang dipercayai, susah nak jumpa suami isteri buat taksiran bersama zaman hipster ni atas banyak sebab. Jadi kalau buat taksiran berasingan memenuhi kriteria PCB Cukai Muktamad.

Adakah Pembayar Cukai Perlu Mengemukakan Borang BNCP Sekiranya Tidak Memenuhi Kriteria-kriteria PCB Cukai Muktamad?

Ya. Layanan ini tidak terpakai kepada pekerja berikut:

1. Bekerja dengan lebih daripada satu majikan;

2. Tempoh penggajian kurang daripada 12 bulan (Januari – Disember);

3. Cukai ditanggung oleh majikan;

4. Taksiran Bersama;

5. Mempunyai saraan Manfaat Berupa Barangan (MBB) dan Nilai Tempat Kediaman (NTK); atau

6. Pembayar cukai yang ingin menuntut bayaran balik atau menuntut pelepasan atau rebat.

Contohnya umat Islam yang membayar zakat perlu menghantar borang cukai bagi membolehkan bayaran zakat terbabit diambil kira dalam pengiraan cukai.

Mana Lebih Bagus? Hantar Borang atau Pilih PCB Cukai Muktamad?

Pilihan di tangan anda, secara logiknya hantar borang lebih bagus sebab macam-macam
pelepasan
 boleh kita tuntut. Silap haribulan dapat lebihan baki cukai (refund) sebab terlebih bayar PCB.

Artikel lain :
 8 Tips Pelaburan Saham | Peter Lynch


Tidak sukar, ini adalah cara membina ikatan emosi dengan anak-anak

Isi Kandungan

Tidak sukar, ini adalah cara membina ikatan emosi dengan anak-anak

Ikatan emosi antara ibu dan anak sangat penting untuk perkembangan emosi anak pada masa akan datang. Hubungan antara ibu bapa dan anak juga mempengaruhi bagaimana anak berinteraksi dengan orang lain di sekeliling mereka.

Cara membina ikatan emosi dengan anak mesti dilakukan sejak anak-anak masih kecil. Walaupun prosesnya panjang dan berterusan, sebenarnya mudah membina ikatan emosi dengan anak-anak.

Bagaimana anda membina ikatan emosi dengan anak anda?

Pada asasnya, ikatan emosi dengan anak terbentuk ketika ibu menyusukan anak, ibu bapa memegang dan menidurkan si kecil juga interaksi lain.  Walau bagaimanapun, ikatan emosi tentu saja tidak hanya dilakukan sewaktu anak masih bayi tetapi juga dapat diterapkan secara berterusan.

Namun, berbeza dengan kanak-kanak, bayi belum dapat bercakap, jadi bayi membentuk ikatan emosi dengan ibu bapa mereka melalui sentuhan, kontak mata, penglihatan, melihat objek di sekelilingnya, mendengar suara, dan meniru ekspresi wajah dan gerak badan.

Berikut adalah beberapa cara untuk membina ikatan emosi dengan buah hati anda.

1.  Peluk bayi

Memeluk bayi adalah cara terbaik untuk mengikat emosi melalui sentuhan.  Anda boleh mendukung bayi anda semasa membawa bayi berjalan-jalan di taman atau tempat rekreasi yang lain.

2.  Urut bayi dengan lembut

Selain membina ikatan emosi dengan melalui sentuhan, mengurut bayi anda dengan lembut juga dapat mengurangkan kemurungan selepas bersalin dan mengatasi tekanan yang dialami oleh bayi, terutama bayi yang dilahirkan pramatang.

3.  Tidur dengan si kecil

Tidur dengan anak anda bukan sahaja dapat memberi waktu bersama dengannya tetapi juga dapat mengeratkan ikatan emosi anda dengan anak anda.  Begitu juga selepas melahirkan,  sekiranya anda berada di hospital, minta doktor atau jururawat membiarkan bayi anda tidur di sebelah anda.

4.  Luangkan waktu bersama anak

Luangkan waktu bersama anak-anak dengan mendukung mereka, bercakap, atau menyanyikan lagu.  Suara dan sentuhan ibu bapa dapat membuatkan anak anda berasa selesa. Anda juga boleh membiarkan anak-anak menyentuh anda.

Menyentuh bayi juga sangat membantu sekiranya bayi dilahirkan pra-matang.  Ibu bapa boleh melawat bayi dan menyentuh dan bercakap dengan si kecil.

5.  Menyusukan buah hati

Menyusukan anak anda pasti merupakan kunci penting dalam membina ikatan emosi antara ibu dan anak.  Semasa menyusu, ibu boleh menyentuh bayi dan sebaliknya.  Oleh itu, adalah lebih baik jika ibu terus menyusukan bayi mereka sendiri dengan atau tanpa botol susu.  Sentuhan kulit ke kulit ini membantu melepaskan hormon tekanan, melegakan dan menstabilkan badan bayi.

Bagaimana dengan bapa?

Tidak ada perbezaan antara ibu dan bapa bagaimana membina ikatan emosi dengan anak-anak.  Namun, lebih sukar bagi bapa untuk menjalin ikatan emosi dengan bayi mereka, kerana tidak merasakan ikatan emosi dengan bayi mereka melalui proses penyusuan.  Walau bagaimanapun, para bapa masih boleh mempunyai ikatan emosi dengan anak-anak mereka.

Bapa boleh mencuba tips berikut sebagai cara untuk membina ikatan emosi dengan anak-anak.

1.  Sentuh perut ibu mengandung

Sebelum si kecil dilahirkan, bakal bapa dapat menyentuh perut isterinya untuk merasakan pergerakan dalam bentuk tendangan dan sebagainya yang dibuat oleh bayi.  Selain itu, bercakap dengan janin di dalam perut juga akan membuatkan bayi mula mengenali suara bapanya dan membentuk ikatan emosi.

2.  Menemani isteri anda semasa temujanji dan melahirkan

Suami dapat meluangkan masa untuk menemani isteri mereka untuk berjumpa doktor untuk pemeriksaan rutin.  Di samping itu, adalah menjadi lebih baik jika bakal bapa berada di samping isteri semasa proses kelahiran.

3.  Turut Sama Menjaga si kecil anda

Siapa kata lelaki tidak boleh mengasuh anak? Suami boleh mengambil bahagian dalam menjaga bayi dengan menyusukan si kecil melalui botol susu, menukar lampin, memandikan bayi, atau hanya menemani anak ketika ibu sibuk.

4.  Luangkan masa

Selalu luangkan masa dengan si kecil anda, seperti berjalan-jalan dengannya menggunakan kereta sorong atau
baby carrier
.  Anda juga boleh bercakap dengan bayi dan membiarkannya menyentuh wajah anda.

Membina Ikatan Emosi

Kadangkala ibu bapa masih sukar membina ikatan emosi dengan anak-anak.

Walaupun sukar dan memakan masa lebih lama, itu tidak bermakna ikatan emosi tidak akan terjalin.   Beberapa keadaan boleh menghalangi anda untuk membentuk ikatan emosi dengan anak anda.  Sekiranya anda mengalami kesukaran untuk membina ikatan emosi dengan anak anda, anda boleh berjumpa dengan pakar pediatrik, psikologi, psikiatri, atau kaunselor keluarga.


Tiga bulan air percuma untuk rakyat Terengganu

KUALA TERENGGANU – Pemberian 20 meter padu bekalan air percuma kepada rakyat Terengganu yang sepatutnya berakhir bulan ini akan dilanjutkan sehingga Ogos depan.

Menteri Besar Terengganu, Datuk Seri Ahmad Samsuri Mokhtar berkata, pelanjutan bekalan air percuma itu bagi tempoh tiga bulan lagi bagi meringankan beban rakyat negeri ini berikutan pelaksanaan total lockdown berkuasa hari ini.

Beliau berkata, bekalan air percuma selama tiga bulan berkenaan bakal dinikmati 1.33 juta pengguna Terengganu.

“Kerajaan Negeri Terengganu bersetuju untuk memperluaskan bekalan air percuma sebanyak 20 meter padu pertama kepada semua pengguna kategori rumah tangga.

“Kita mendengar keluhan rakyat (negeri ini) yang akan berdepan dengan total lockdown fasa Pertama bermula 1 Jun hingga 14 Jun ini,” katanya dalam satu kenyataan di sini hari ini.

Kosmo! Online 9 Mei lalu melaporkan kerajaan negeri Terengganu memperluaskan program bekalan air percuma sebanyak 20 meter padu kepada semua isi rumah di Terengganu pada bulan Mei sempena sambutan Hari Raya Aidilfitri.

Sebelum ini, program 20 meter padu air percuma ini terhad kepada penerima bantuan eKasih, Majlis Agama dan Adat Melayu Terengganu (Maidam) dan penduduk Program Perumahan Rakyat Termiskin (PPRT) di negeri ini.

Sumber
Kosmo Online

Artikel lain:
SOP Total Lockdown 1 Jun Sehingga 14 Jun 2021